text:
«Türkmenistan BMG-niň energiýa serişdelerini geçirmek boýunça halkara infrastrukturasynyň howpsuz hereket etmegine, şeýle hem, energiýa serişdelerine bolan deňhukuklylyga gönükdirilen köptaraply mehanizmlerini işläp düzmekligi halkara derejesinde öňe sürýär» diýlip, Türkmenistanyň Strategik meýilnamalaşdyryş we ykdysady ösüş institutynyň seljerme materialynda bellenilip geçilýär.
Nebitgaz toplumynda iri möçberli taslamalary yzygiderli durmuşa geçirmek bilen, Türkmenistan energetika babatda halkara hyzmatdaşlygyna jogapkärçilikli çemeleşýändigini äşgär edýär we öňde goýlan maksatlara, şol sanda, uglewodorod serişdelerini geçirmek boýunça köpugurly ulag ulgamyny döretmek we energiýa serişdelerini dünýä bazarlaryna üstaşyr çykarmagyň ygtybarly mehanizmlerini işläp düzmek boýunça anyk başlangyçlary durmuşa geçirýär, diýip materialda bellenilýär.
Tebigy gazyň ätiýaçlyk gorlary boýunça Türkmenistan dünýäniň iň baý ýurtlarynyň biri hasaplanylýar. Bu barada «Dünýä energetikasynyň statistiki synynda» BR kompaniýasynyň beren bahalary hem şaýatlyk edýär: ýurtdan gazylyp alynýan «mawy ýangyjyň» ätiýaçlyk gory 17,5 trillion kub metre barabar ýa-da dünýäniň ätiýaçlyk goruny jemläniňde 9 göterime deňdir. Şeýle görkezijiler gaz bilen has üpjün ýurtlaryň dünýä boýunça sanawyny alanyňda Türkmenistany Eýrandan, Russiýadan we Katardan soň dördünji orunda goýýar. Üstesine, gazyň bahalandyrylýan ätiýaçlyk gory soňky bäş ýylyň içinde ýedi ýarym esse artdy. Hut şonuň üçin hem, täze gaz geçirijilerini gurmak, şolaryň ugrunda degişli infrastrukturalary döretmek we öz energiýa serişdelerini dünýä bazarlaryna çykarmak meseleleri Türkmenistanyň Hökümetiniň hemişelik üns merkezinde bolup, yzygiderli işlenip düzülýär.
Materialda energiýa serişdelerini dünýä bazarlaryna çykarmakda diňe bir turba geçirijilerini däl-de, eýsem ulag ulgamynyň beýleki görnüşlerini hem peýdalanmak boýunça Türkmenistanyň halkara hyzmatdaşlygyny giňeltmegiň tarapdary bolup çykyş edýändigine üns çekilýär.
Türkmenistanyň durmuşa geçirýän energetika syýasatynyň möhüm ugurlary — tebigy gazyň alynýan mukdaryny we eksportyny artdyrmak, şeýle hem, iri dünýä bazarlaryna ony çykarmaklygyň ýollaryny diwersifikasiýalaşdyrmak bolup durýar. 2009-njy ýylyň dekabrynda Transaziýa gaz geçirijisiniň (Türkmenistan-Hytaý) işe girizilmegi halkara hyzmatdaşlygyny ösdürmekde düýpli başlangyçlaryň biri boldy.
Häzirki wagtda Türkmenistan-Owganystan-Pakistan-Hindistan transmilli gaz geçirijisiniň gurluşygynyň taslamasyny iş ýüzünde amala aşyrmak boýunça işler alnyp barylýar. «Gündogar-Günbatar» gaz geçirijisiniň ulanyşa girizilmegi ýurdumyzyň gündogar böleginde ýerleşen iri gaz ýataklaryny günbatarda ýerleşen magistral gaz geçirijileri bilen birleşdirmäge mümkinçilik berdi.
«Şu taslamalaryň durmuşa geçirilmegi Ýewraziýa yklymynda düýbünden täze ýangyç-energetika infrastrukturasynyň döredilendiginiň aýdyň subutnamasy boldy diýip belläp bileris» diýlip, materialda nygtalyp geçilýär.


c: text/html

text:
8-nji aprelde Türkmenistanyň Prezidenti Gurbanguly Berdimuhamedow Ministrler Kabinetiniň giňişleýin mejlisini geçirdi. Mejlisde milli ykdysadyýetimiziň pudaklarynda şu ýylyň birinji çärýeginde alnyp barlan işleriň jemleri jemlenildi. Şunuň bilen baglylykda, ýurdumyzyň Hökümetiniň, pudak edaralarynyň alyp baran işleriniň netijelerine garaldy, milli maksatnamalary we ileri tutulýan taslamalary durmuşa geçirmegiň barşyna baha berildi.
Meljisde berilen hasabatlarda bellenilişi ýaly, 2016-njy ýylyň ýanwar-mart aýlary üçin makroykdysady görkezijiler milli ykdysadyýetimiziň durnukly ösýädigine şaýatlyk edýär. Ösüş depgini senagat pudagynda 102,5 göterime, gurluşykda 105,7 göterime, ulag we aragatnaşyk pudagynda 110 göterime, söwdada 116, 7 göterime, oba hojalygynda 105,8 göterime, hyzmatlar ulgamynda 109, 5 göterime deň boldy. Ýurdumyzyň iri we orta kärhanalarynda ortaça aýlyk zähmet haky 9,5 göterim ýokarlandy.Döwlet býujeti üstünlikli ýerine ýetirildi. Şunda çykdajylaryň umumy möçberiniň 80,2 göterimden gowragy durmuş ulgamyna gönükdirildi.
Ministrler Kabinetiniň Başlygynyň orunbasary, Türkmenistanyň Prezidentiniň ýanyndaky Nebitgaz serişdelerini dolandyrmak we peýdalanmak baradaky döwlet agentliginiň direktory Ý.Kakaýew nebitgaz toplumyna girýän kärhanalaryň geçen üç aýda ýerine ýetiren işleriniň netijeleri hem-de “Türkmenistanyň nebitgaz senagatyny ösdürmegiň 2030-njy ýyla çenli döwür üçin maksatnamasyny” amala aşyrmagyň barşy hakynda hasabat berdi.
Bellenilişi ýaly, nebitiň gaz kondensaty bilen çykarylyşynyň ösüş depgini 101,5 göterime, tebigy we ugurdaş gazyň çykarylyşynyň ösüş depgini 100, 4 göterime, daşary ýurtlara ugradylan tebigy gazyň möçberiniň ösüş depgini 103 göterime deň boldy. 2015-nji ýylyň degişli döwri bilen deňeşdireniňde, nebit önümleriniň, şol sanda polipropileniň, tehniki çalgy ýaglarynyň, suwuklandyrylan gazyň öndürilişi hem artdy.
Şeýle hem buraw işleriniň barşy, Türkmenistan-Owganystan-Pakistan-Hindistan gaz geçirijiniň 214 kilometrlik türkmen bölegini gurmagyň barşy hem-de maýa goýumlarynyň özleşdirilişi barada habar berildi.
Wise-premýer şeýle hem TOPH taslamasy boýunça Ýolbaşçy komitetiň Aşgabatda geçirilen 24-nji mejlisiniň jemleri barada hasabat berdi. Duşuşygyň barşynda taslama gatnaşyjylar we onuň Tranzaksion geňeşçisi—AÖB tarapyndan geçirilen işler baradaky hasabatlar diňlenildi, “Türkmengaz” döwlet konserni tarapyndan ýolbaşçylyk edilýän “TAPI Pipeline Company Limited” konsorsiumynyň agzalarynyň Maýa goýum ylalaşygy makullanyldy we oňa gol çekildi. Mundan başga-da, TOPH taslamasynyň hukuk hem-de tehniki ugurlary bilen baglanyşykly beýleki meselelere garaldy.
Hormatly Prezidentimiz hasabaty diňläp, Türkmenistan-Owganystan-Pakistan-Hindistan gaz geçirijiniň gurluşygynyň taslamasyny durmuşa geçirmek boýunça yzygiderli işleriň dowam etdirilmeginiň zerurdygyny nygtady, bu taslama diňe bir oňa gatnaşyjy ýurtlaryň durmuş-ykdysady ösüşine ýardam bermek bilen çäklenmän, Aziýa sebitinde dostlugyň hem-de netijeli hyzmatdaşlygyň hakyky alamatyna öwrülmelidir. Milli Liderimiz bu iri energetika taslamasynyň ähmiýeti barada aýdyp, onuň amala aşyrylmagynyň ählumumy durnukly ösüşiň möhüm şerti hökmünde çykyş edýän global energetika howpsuzlygyny pugtalandyrmak işine uly goşant boljakdygyny belledi.
Döwlet Baştutanymyz Ministrler Kabinetiniň mejlisinde çykyş edip,
şu ýylyň birinji çärýeginde ýurdumyzyň ykdysadyýetiniň pudaklarynda, umuman, oňat netijeler gazanyldy diýip belledi. Ýurdumyzda jemi içerki önümiň möçberiniň artyşy ýylyň başyndan bäri 6,3 göterim derejede durnukly saklanýar. Geçen ýylyň degişli döwri bilen deňeşdirilende, ykdysadyýetiň dürli pudaklaryna gönükdirilýän maýa goýumlarynyň möçberleri 5,7 göterim artdy. Häzirki döwürde ýurdumyzda umumy bahasy 50 milliard amerikan dollaryndan hem geçýän 2 müňe golaý iri desganyň gurluşygy alnyp barylýar.
Kabul edilen maksatnamalara laýyklykda, ýurdumyzda bilim we ylym ulgamlarynda özgertmeler üstünlikli dowam edýär. Önümçilik pudaklary döwrebap ýagdaýa getirilýär. Ýurdumyzyň bazar gatnaşyklaryna esaslanan ykdysadyýeti emele getirilýär. Täze nebitgaz ýataklary özleşdirilýär. «Türkmenistan–Owganystan–Päkistan–Hindistan» gaz geçirijisiniň gurluşygy alnyp barylýar. Hususy ulgama uly goldaw berilýär, jemi içerki önümiň düzüminde onuň paýy 62,3 göterime barabar boldy.
Milli Liderimiz daşary ýurtlardan getirilýän harytlaryň ornuny tutýan önümleri öndürmek we daşary ýurtlara iberilýän harytlaryň möçberlerini artdyrmak boýunça öňde goýlan wezipeleri amala aşyrmakda hem ösüş duýulýar diýip belledi. Geçen ýylyň degişli döwri bilen deňeşdirilende, ýangyç-energetika pudagy hasaba alynmanda, ýurdumyzda öndürilip, daşary ýurtlara iberilýän önümleriň möçberi 11 göterim artdy. Şeýle hem, daşary ýurtlardan getirilýän halkyň sarp edýän harytlarynyň möçberi 18,9 göterim azaldy.
Ýurdumyzyň amala aşyrýan daşary syýasaty netijesinde, Türkmenistanyň dünýä bileleşiginde at-abraýy hem barha artýar. Şu ýylyň 5-nji aprelinde Birleşen Milletler Guramasynyň Ykdysady we Durmuş Geňeşiniň (ECOSOC-yň) mejlisinde Türkmenistan Birleşen Milletler Guramasynyň: 2017–2020-nji ýyllar üçin Ösüşiň bähbidine ylym we tehnika boýunça komissiýasyna; 2016–2020-nji ýyllar üçin Ilat we ösüş boýunça komissiýasyna; 2017–2021-nji ýyllar üçin Durmuş ösüşi boýunça komissiýasyna biragyzdan saýlandy diýip.
Döwlet Baştutanymyz hökümetiň agzalarynyň öňünde wezipeleri goýup, ýurdumyzyň ykdysadyýetiniň nebit pudagy bilen bagly bolmadyk beýleki pudaklaryny çalt depginler bilen ösdürmek, maliýe ulgamynyň durnukly bolmagyny gazanmak, maýa goýum işjeňligini ýokarlandyrmak üçin degişli çäreleri görmegi tabşyrdy.
Milli Liderimiz wise-premýer Ý.Kakaýewe, nebitgaz toplumynyň ähli ýolbaşçylaryna ýüzlenip, ýangyç - energetika toplumynyň pudaklaryny tehniki taýdan täzeden enjamlaşdyrmak boýunça alnyp barylýan işleri dowam etmegiň, täze kärhanalaryň gurluşygyna aýratyn üns bermegiň, täze açylan nebitgaz ýataklaryny özleşdirmegiň wajypdygyny nygtady. Şu ýylyň ikinji çärýeginde Mary we Lebap welaýatlarynyň esasy gaz ýataklarynda desgalaryň gurluşygyny tamamlamak gerek diýip döwlet Baştutanymyz aýtdy.
Hormatly Prezidentimiz şeýle hem Ý.Kakaýewe B.Hojamämmedow bilen bilelikde nebitgaz toplumyny dolandyrmagy düzgünleşdirmek boýunça işleri geçirmegi, toplumyň pudaklaryny saklamak we olaryň netijeli işlemegi üçin zerur bolmadyk çykdajylary azaltmak bilen bagly meseleleriň üstünde işlemegi dowam etmegi tabşyrdy. Nebitgaz pudagynda öndürilýän önümleriň daşary ýurtlara iberilýän möçberlerini artdyrmak bilen bagly meselä hem aýratyn üns bermek zerurdyr diýip, milli Liderimiz nygtady.
Ministrler Kabinetiniň giňişleýin mejlisinde döwlet durmuşynyň başga-da birnäçe meselelerine garaldy, olar boýunça degişli çözgütler kabul edildi.
TDH-niň habarlary esasynda taýýarlanyldy.

robotstxt: allowed

filter: keep


text:
2019-njy ýylyň 25-nji fewralynda Türkmenistanyň senagat we kommunikasiýa ministrliginiň “Türkmenhowaýollary” Agentliginiň binasynda Aşgabada iş sapary bilen gelen, Türkiýe Respublikasynyň Ulag we infrastruktura ministrliginiň Raýat awiasiýasy boýunça baş müdirliginiň direktory Bahri Kesiçiniň ýolbaşçylygyndaky wekiliýet bilen duşuşyk geçirildi.
Duşuşygyň dowamynda awiagatnawlar ulgamyndaky ikitaraplaýyn hyzmatdaşlygyň täze ugurlary ara alnyp maslahatlayşyldy. Türkiýe Respublikasynyň Ulag we infrastruktura ministrliginiň Raýat awiasiýasy boýunça baş müdirliginiň direktory Bahri Kesiçiniň aýtmagyna görä, Türkmenistan bilen özärabähbitli hyzmatdaşlygy ösdürmek Türkiýe Respublikasynyň daşary syýasy ulgamynyň esasy ugurlarynyň biri bolup durýar.
Öz gezeginde, türkmen tarapy döwletiň ulag ulgamyndaky ösüşi we logistika mümkinçilikleri, şeýle hem bu ugurda bilelikde amala aşyryp boljak taslamalar barada belläp geçdi.
Söhbetdeşligiň ahyrynda, taraplar syýasy, söwda-ykdysady we medeni-ynsanperwer ulgamlaryndaky ikitaraplaýyn gatnaşyklaryň ösüşini belläp, olary geljekde hem giňeltmäge taýýardyklaryny beýan etdiler.


text:
Türkmenistanda geçirilýän iri halkara çärelere hormatly myhman hökmünde yzygiderli gatnaşýan, Hindistanda çap edilip, Merkezi Aziýa ýurtlaryna, şol sanda Türkmenistana ýaýradylýan «Business Central Asia» žurnalynyň baş redaktory Inderweer Singh bilen söhbetdeş bolanyňda, hemişe şol bir jümläni gaýtalaýar: «Hut ahalteke bedewlerine bolan söýgi Türkmenistany meniň ikinji Watanyma öwürdi...». Kitap okamagyň näderejede lezzetlidigini söz bilen delillendirip oturmagyň hajaty ýok, megerem. Onda-da, öz ene diliňde okamagyň lezzetini diýsene! Hakyky kitap muşdagy üçin iň oňat sowgat näme bolup biler? Elbetde, kitap!.. Indi pikir öwrüp görüň, ahalteke bedewleriniň muşdagy bolan hindi okyjylary üçin hormatly Prezidentimiziň «Atda wepa-da bar, sapa-da» atly kitabynyň hindi diline terjime edilmeginiň ähmiýeti näderejede?! Bu, megerem, köpasyrlyk dost-doganlyk gatnaşyklarynyň iň oňat ýörelgelerini häli-häzire çenli dowam etdirýän türkmen hem-de hindi halklaryny kitap arkaly has-da ýakynlaşdyrmagyň, ysnyşdyrmagyň özboluşly çelgisidir.
Düýn Türkmenistanyň Daşary işler ministrliginiň Halkara gatnaşyklary institutynda geçirilen milli Liderimiziň «Atda wepa-da bar, sapa-da» atly kitabynyň hindi dilindäki neşiriniň tanyşdyrylyş dabarasynda-da hut kitaply gatnaşyklaryň ynsanlary ýakynlaşdyrmakdaky ähmiýeti dogrusynda gürrüň edildi.
Dabarada çykyş edenler üstümizdäki ýylda, türkmen bedewiniň milli baýramynyň bellenilýän günlerinde türkmen, iňlis, rus we hytaý dillerinde çapdan çykan bu gymmatly eseriň dünýä jemgyýetçiliginde, aýratyn-da, bedew muşdaklarynda uly gyzyklanma döredendigini nygtadylar. Hindistan Respublikasynyň Türkmenistandaky Adatdan daşary we Doly ygtyýarly ilçisi Azar Abul Hasan Han öz çykyşynda: «Ynsanlary birek-birek bilen ýakynlaşdyrmakda medeniýet möhüm orun eýeleýär. Türkmen Lideriniň «Atda wepa-da bar, sapa-da» atly kitabynyň hindi diline terjime edilmegi Hindistanyň çäginde ýaşaýan hindi dilli halklara hem-de Döwletmämmet Azady adyndaky Türkmen milli dünýä dilleri institutynyň hindi dili hünärinde okaýan talyplara gymmatly gollanma bolup hyzmat eder» diýmek bilen, gadymy türkmen düzünden gaýdan bedewiň Hindistana, Ortaýer deňzi sebitlerine çenli uzak aralygy geçip, şan-şöhrata eýe bolandygy hakynda buýsanç bilen belledi.
«Dünýäde atyň üstünden gowy tagt, kitapdan gowy dost ýok» diýilýär. Şu jümledäki «kitap» hemem «at» sözleriniň özara baglanyşygy hakynda oýlananyňda, kitaplaryň geçmiş bilen geljegiň, ynsan ýürekleriniň arasyndaky özboluşly sazlaşygy saklaýan gymmatlykdygyna, atlaryň — ynsan üşükli bedewleriň bolsa adamzadyň iň ýakyn syrdaşydygyna, dosta wepadarlygyň nyşanydygyna aňryýany bilen göz ýetirýärsiň. Ine, şu sazlaşyk hakyndaky gürrüňler bolsa, tanyşdyrylyş dabarasyndaky Türkmenistanyň Hindistan Respublikasyndaky Adatdan daşary we Doly ygtyýarly ilçisiniň, «Türkmen atlary» döwlet birleşiginiň baş direktorynyň, Magtymguly adyndaky Ýaşlar guramasynyň Merkezi geňeşiniň başlygynyň, Magtymguly adyndaky Dil, edebiýat we milli golýazmalar institutynyň bölüm müdiriniň hem-de Döwletmämmet Azady adyndaky Türkmen milli dünýä dilleri institutynyň wekilleriniň çykyşlarynyň içinden eriş-argaç bolup geçdi.
Hormatly Prezidentimiz «Atda wepa-da bar, sapa-da» atly kitabynda: «Biz bedewlerimiz bilen ýakynlygyň täsin filosofiýasyny döredýäris. Ol bolsa, ýeňişdedir. Ýeňiş bolsa, taplanmakdyr we kämilligiň menzilidir» diýip belleýär. Şoňa görä-de, bu günki gün ýurdumyzyň ösüşli menzilleri, ýeten belent sepgitleri hakynda gürrüň edilende, olary «bedew bady» bilen deňeýäris. Türkmenistanda milli atşynaslyk pudagyny we atçylyk sportuny ösdürmek, olaryň ylmy esaslaryny kämilleşdirmek arkaly innowasiýalary ornaşdyrmak we halkara derejede tejribe alyşmak ugrunda öňde goýlan wezipeler bilen içgin tanyşmakda «Atda wepa-da bar, sapa-da» atly gymmatly eseriň uly ähmiýeti bar. Kitabyň hindi dilinde çapdan çykmagy bolsa, behişdi bedewlerimiz bilen gyzyklanýanlaryň sanynyň artmagyna, onuň türkmen halkynyň döreden iň naýbaşy gymmatlyklarynyň biri hökmünde dünýä jemgyýetçiliginde giňden ykrar edilmegine ýardam berer.
Hawa, diller — dostluk köprüsi. Ynsan dil arkaly birek-birek bilen düşünişýär, ýakyn hem syrdaş bolýar. Görüň indi, dünýä içre ykrar edilen milli Liderimiziň hindi dilinde çapdan çykan «Atda wepa-da bar, sapa-da» atly kitabynyň üsti bilen millionlarça ynsanlaryň näderejede birek-biregiň maddy we ruhy gymmatlyklary bilen içgin tanyşmaga mümkinçilik tapýandygyny, ýakyn dostlara — ýürekdeşlere öwrülýändigini!


text:
Bas kólik prokýratýrasy Shamalǵandaǵy apatty tergeý barysyn baqylaýǵa aldy
TALDYQORǴAN.QazAqparat – Elimizdiń bas kólik prokýratýrasy Almaty oblysyndaǵy Shamalǵan stantsııasynda bolǵan apatty tergeýdi óz baqylaýyna aldy, dep habarlaıdy QazAqparat tilshisi.
«Búgin, 15 qyrkúıek kúni Aqseńgir-Shamalǵan temirjol ótkelinde Almaty-Qostanaı baǵytyndaǵy poıyz jolaýshylar avtobýsymen soqtyǵysty. Aldyn ala málimet boıynsha, oqıǵa ornynda bir adam qaıtys boldy. 4 adam túrli dene jaraqatyn aldy. Atalǵan fakti boıynsha polıtseıler QR QK 345-baby 3-tarmaǵy; QR QK 344-baby 2-bóligi boıynsha sotqa deıingi tergeýdi bastady. Tergeý barysyn Bas kólik prokýratýrasy baqylaýǵa aldy» delingen Bas prokýratýranyń baspasóz qyzmeti taratqan resmı aqparatta.
Esterińizge sala keteıik, búgin 19:30 mınýtta Shamalǵan stantsııasynda poıyz ben avtobýs soqtyǵysty. Aldyn ala boljam boıynsha, avtobýs temir joldyń relsine shyǵyp ketken. Oqıǵa ornynda avtobýs júrgizýshisi mert boldy. Taǵy úsh adam túrli dene jaraqatymen aýrýhanaǵa jetkizildi.
QR Prezıdenti Qasym-Jomart Toqaev Aqseńgir-Shamalǵan temirjol ótkelinde poezd ben avtobýs soqtyǵysynan japa shekkenderdiń týǵan-týystaryna kóńil aıtty.
- Almatyda balany uryp jatqan kezi vıdeoǵa túsip qalǵan kútýshige qatysty is qozǵaldy
- ShQO-da eki qoıshy boranda adasyp ketti
- Darhan Bazarbaevtyń otbasyna qajetti kómek kórsetiledi - mınıstr
- Teńiz ken ornynda jerasty dúmpýi sezildi
- Petropavlda 24 jastaǵy jigit besinshi qabattan sekirip ketti
- Mańǵystaýda qandalany dezınfektsııalaý kezinde úsh adam ýlanyp qaldy
- Elbasy joldaýy
- Joldaý júktegen mindetter
- Qazaqstan tarıhy
- Álemdik BAQ Qazaqstan týraly
- Jańa ındýstrııalandyrý
- Bolashaqqa 100 qadam


text:
Ine, şu setirler bagtly çagalygyň ýurdy bolan Garaşsyz, hemişelik Bitarap Türkmenistanyň bagtyýar çagalarynyň dilleriniň senasyna öwrüldi. Ýurdumyzyň ýaş nesliniň bagtyýar durmuşda ýaşamagy üçin uly tagalla edýän hormatly Prezidentimiziň saýasynda türkmen halky ýene-de sanlyja günlerden täze 2018-nji ýyla gadam basar. Şu günler tutuş ýurdumyzy täze ýylyň şatlyk-şowhuny gurşap aldy. Ýurdumyzyň ähli ýerinde täze ýyl arçalary oturdyldy, şäherdir obalarymyz baýramçylyk lybasyna bürendi.
Şatlykly günlerde hormatly Prezidentimiz täze ýyl arçasynyň dabaralaryna gatnaşyp, çagalar bilen baýramçylyk şatlygyny paýlaşdy, şeýle hem Olimpiýa şäherçesiniň çäginde Wepaly alabaýyň heýkeliniň açylyş dabarasyna gatnaşdy.
TÜRKMEN HALKYNYŇ
WEPALY SYRDAŞY
Milli Liderimiz, ilki bilen, paýtagtymyzdaky täsin sport toplumynda Wepalynyň heýkeliniň açylyş dabarasyna gatnaşdy.
Wepaly üç aý mundan ozal, Ýapyk binalarda we söweş sungaty boýunça V Aziýa oýunlarynyň esasy şekili bolup, ýurdumyzda guralan sport baýramçylygyna gatnaşmak üçin gelen köpsanly myhmanlary garşylady we ugratdy. Aşgabat Aziadasynyň şekili bolan Wepaly, teleýaýlymlaryň üsti bilen dünýäniň dürli künjeklerine ýaýrady. Ýetip gelýän 2018-nji ýyl gündogar senenamasy boýunça It ýyly hasaplanylýar we ol üstünlige hem-de abadançylyga beslener. Çünki köp müňýyllyklaryň dowamynda türkmen halkynyň wepaly syrdaşy bolan, güýçli we batyr alabaý adamlara we olaryň maşgalalaryna bereket getirýär diýen düşünje bar.
Mundan başga-da, ol hemişe edermenligiň, pugta erkiň we belent ruhuň nyşany hasaplanylýar. Hut şonuň üçin hem hormatly Prezidentimiziň başlangyjy boýunça alabaý “Aşgabat 2017”-niň esasy şekili hökmünde seçilip alyndy. Bu hüşgär goragçy, gaýduwsyz hasaplanýan alabaý çagalar üçin aýratyn mähirli we olaryň wepaly dostudyr.
Döwlet Baştutanymyz bu ýerde guralan dabaralara gatnaşýan körpeler bilen gürrüňdeş bolup, olaryň okuwlary, haýsy hünäri gowy görýändikleri bilen gyzyklandy. Şeýle hem çagalaryň ähli nurana arzuwlarynyň hasyl bolmagyny arzuw etdi.
Hormatly Prezidentimiz körpeler bilen bilelikde milli don we telpek geýdirilen, Türkmenistanyň hem-de Aziýa Olimpiýa Geňeşiniň baýdaklaryny saklap duran Wepalynyň heýkeliniň örtügini açýan ýüpi çekdi. Şeýlelik bilen, alabaýyň heýkeli açyldy. It ýyly bolan, biziň üçin bolsa, alabaý ýyly bolan Täze ýyl mynasybetli guralýan baýramçylyk bilen hemmeleri gutlap, döwlet Baştutanymyz bu ýerden ugrady.
BAŞ ARÇAMYZ ÇAGALARA
ŞATLYK PAÝLAÝAR
Soňra hormatly Prezidentimiz “Älem” medeni-dynç alyş merkeziniň ýanyndaky meýdança geldi, bu ýerde körpe türkmenistanlylar bilen ýurdumyzyň Baş arçasynyň uly Täze ýyl baýramçylygyna gatnaşdy. Körpeler we bu ýere ýygnananlar bilen mähirli salamlaşyp, döwlet Baştutanymyz ýurdumyzyň Baş arçasyna tarap bardy. Bu ýerde hormatly Prezidentimizi Aýazbaba we Garpamyk, şeýle hem gündogar senenamasynda Takyk ýyly bolan tamamlanyp barýan ýylyň hem-de geljekki ýylyň baş nyşany hasaplanýan Itiň keşplerini janlandyran çagalar garşyladylar. Döwlet Baştutanymyza baýramçylyk mynasybetli gutlag sözleri we iň gowy arzuwlar aýdyldy.
Soňra belent başly arçanyň töwereginde ýaşajyk artistleriň taýýarlan çykyşlary ýaýbaňlandyryldy. Ýeri gelende aýtsak, Baş arçanyň beýikligi depesindäki sekiz burçly ýyldyzyny hasaplanyňda 38 metre golaýdyr. Köpsanly öwşün atýan oýnawaçlardan we 2 müň metre golaý dürli öwüşginli yşyklardan döredilen bezegler hemmelerde oňyn täsir galdyrýar.
Baýramçylyk çykyşlarynyň dowamynda körpeler hormatly Prezidentimizden Täze ýyl arçasynyň daşynda guralýan baýramçylyk çykyşlaryna goşulmagyny haýyş etdiler. Döwlet Baştutanymyz çagalaryň haýyşyny kabul edip, hemmeleriň söýüp garşylaýan baýramçylygynyň şatlyk-şowhunyna goşuldy.
Şeýle hem bu ýerde şatlyklarynyň çägi bolmadyk ruhubelent çagalara döwlet Baştutanymyzyň adyndan baýramçylyk sowgatlary gowşuryldy. Hormatly Prezidentimiz dabara gatnaşýan çagalaryň haýyşy boýunça ýurdumyzyň Baş arçasynyň ýanynda olar bilen ýadygärlik surata düşdi.
Soňra hormatly Prezidentimiz dabara gatnaşýan körpeler bilen mähirli hoşlaşyp, baýramçylyk dabaralarynyň dowam edýän ýeri bolan ýurdumyzyň Söwda-senagat edarasynyň jaýyna tarap ugrady.
Milli Liderimiz bu ýerde öz agtyklary bilen bilelikde,Täze ýyl baýramçylyk dabarasyna gatnaşdy. Dürli bezegler, köp öwüşginli yşyklandyryjylar arkaly gözel görnüşe eýe bolan Täze ýyl arçasynyň daşynda joşgunly çykyşlar ýaýbaňlandyryldy. Şeýle hem bu ýerde guralan dabara ýurdumyzyň Mejlisiniň başlygy, hökümet agzalary we daşary döwletleriň ýurdumyzdaky diplomatik wekilhanalarynyň ýolbaşçylary gatnaşdylar. Olar hem bu çärä özleriniň çagalary we agtyklary bilen geldiler.
Hormatly Prezidentimiz körpeleri we barha ýakynlaşyp gelýän Täze ýyl mynasybetli guralan dabaralara gatnaşyjylary gutlady we ýaş nesillere bagt, gowy okamaklaryny hem-de ýurdumyzyň mynasyp raýatlary bolup, ýetişmeklerini arzuw etdi.
Körpeler dünýäniň dürli dillerinde labyzly goşgulary okadylar we joşgunly aýdymlary ýerine ýetirdiler. Olar sungatyň üsti bilen dost-doganlygy, täze taryhy eýýamda gazanylýan üstünlikleri wasp etdiler. Munuň özi dabara özboluşly öwüşgin çaýdy.
Ýaşajyk türkmenistanlylar bilen daşary ýurtly diplomatlaryň çagalarynyň bilelikdäki çykyşlary, tutuş dünýäniň çagalarynyň söýüp garşylaýan Täze ýyl baýramçylygy mynasybetli guralan dabaralar bilen utgaşdy.


text:
Şeýle hem okaň
06.12.2019 | Futzal: Aziýa çempionaty — 2020-niň bije atyşlygy geçirildi
17.11.2019 | Türkiýede türkmen agyr atletikaçylary iki medal gazandylar
24.10.2019 | Türkmen agyr atletikaçylarynyň nobatdaky sylaglary
15.09.2019 | Jiu-jitsu boýunça ýaş ussatlarymyzyň üstünlikleri
07.09.2019 | Türkmen pälwanlary Koreýa Respublikasyndan 25 medal bilen gaýdyp gelýärler
03.09.2019 | Bütindünýä söweş sungatlarynyň ussatlygy oýunlarynda türkmen türgenleri ýene ýedi medala eýe boldular
Paýtagtymyzyň “Saglyk ýolunda” şu ýyl skaýranning boýunça Türkmenistanyň Kubogyny almak ugrunda ylgaw ýaryşlary tamamlandy. Sport we ýaşlar syýasaty ministrliginiň howandarlygynda “Agama” alpinist topary ýaryşyň guramaçysy boldy.
Bu ylgaw ýaryşynyň ýoly Çandybil şaýolundan “Türkmenistan” teleradioýaýlymlar merkezine çenli uzaldy. Türgenleriň öňünde Köpetdagyň ajaýyp dag etekleriniň we gerişleriniň arasy bilen uzaýan 18 kilometrlik aralygy geçmek wezipesi durýardy. Ylgaw ýolunyň jemi belentligi 1320 metre golaý boldy.
Adatça, sowuklygy bilen tapawutlanýan dekabr aýynyň howasy bu gezek skaýrannerler üçin amatly boldy. Az-kem bulutly, güneşli günde howa maýyldy.
Ylgawa gatnaşyjylar ir säher bilen badalga alyp, paýtagtymyzyň asma ýolundaky başlangyç bekediň ýanynda ýerleşýän gözegçilik bölümine tarap okduryldylar. Eýýäm bu bölümiň özünde umumy ýaryşyň öňdebaryjysy Alekper Ahmedow öz yzyndan gelýän Agadurdy Hydyrowdan 6 minutlyk öňe saýlanyp, ýeňşe golaýlaşdy. Sergeý Arhipow we Kirill Şoşinow bolsa az-kem aratapawutlylyk bilen degişlilikde üçünji we dördünji bolup geldiler.
Ikinji gözegçilik bölümine çenli uzaýan ýol hem ýaryşa gatnaşyjylary köp sanly belende galyşlar we inişler bilen garşylady. Bu ýolda öňdebaryjynyň aratapawudy iki essä çenli artyp, oňa ýeňiş gazanmaga ynam döretdi. Üçünji orun ugrundaky bäsleşikde S.Arhipow bilen K.Şoşinow ýerlerini çalyşdylar.
Ylgaw ýolunyň 10 kilometrlikden soňky üçünji bölegi belentli-pesliklerden ybaratdy. Bu ýerde ýaryşa gatnaşyjylara soňra bäş ýüz metrlik aşaklygyna gaýdýan uçut garaşýardy.
“Türkmenistan” teleradioýaýlymlar merkeziniň ýanyna — pellehana ilkinji bolup ylgaw ýoluny 2 sagat 3 minutda geçmegi başaran A.Ahmedow geldi. Çempiondan 26 minut yza galan A.Hydyrow bolsa ikinji bolup gelmegi başardy. Üçünji orna K.Şoşinow mynasyp boldy. Baýraklary alan bu üçlügiň netijeleriniň Marköw dagynda guralan geçen gezekki ylgaw ýaryşynyň jemlerine meňzeşligi gyzykly ýagdaýdyr.
Zenanlaryň arasyndaky ýaryşda pellehana ilkinji bolup Wladilena Omelçenko geldi. Ol bu aralygy 3 sagat 14 minutda geçdi.
Skaýranning boýunça Türkmenistanyň Kubogyny almak ugrundaky ýaryşlar köp tapgyrly bäsleşiklerdir. Ýaryşyň umumy jemi iň pes netijäniň hasaba alynmazlygy bilen möwsümiň dört tapgyrynda toplanan utuklaryň jemi boýunça jemlenilýär.
Martda ýaryş möwsümi ýurdumyzda üçünji dag belentligi bolan Duşak — Erikdag dagynda (deňiz derejesinden 2482 metr ýokarda ýerleşýär) guralan “Belentlik ýaryşy” bilen açyldy.
Sentýabrda “Wertikal kilometr” derejesindäki ylgaw ýaryşy Gökderäniň etegindäki Harlasan gerşinde (1643 metr) geçirildi.
Mundan bir aýa golaý öňräk noýabrda bolsa “Belentlik ýaryşy” ylgawy Marköw gerşini (1530 metr) hem öz içine alýan ýol boýunça guraldy.
Ýurdumyzyň kubogyna Alekper Ahmedow eýýäm üçünji gezek mynasyp boldy. Bu gezek baş baýragy eýelemekde oňat netijeli pellehana we soňky iki tapgyrda gazanylan ýeňişler aýgytlaýjy sebäplere öwrüldi.
Ikinji orny Kirill Şoşinow, üçünji orny bolsa Alekseý Galimow eýeledi. Umumy hasapda baýraklary alanlaryň üçüsi hem aşgabatlydyr.
Zenanlaryň arasynda umumy hasapda üçünji orna Wladilena Omelçenko (Aşgabat) mynasyp boldy. Ol dört ylgawyň üçüsinde ýeňiş gazanyp, netijelerini düýpli artdyrdy.
Ikinji orny Anastasiýa Loskarewa (Aşgabat), üçünji orny bolsa Gözel Ataýewa (Balkanabat) eýelediler.
Skaýranning boýunça Türkmenistanyň Kubogyny almak ugrundaky ýaryşlar dördünji gezek geçirilýär. Skaýranning alpinizmiň bir görnüşidir. Päsgelçilikli ýerlerden tiz ylgamak boýunça guralýan bu ýaryşlar ýurdumyzda uly meşhurlyga eýe bolup, özüne barha köp janköýerleri toplaýar.
Copyright 2012-2020 Türkmenistanyň Döwlet habarlar agentligi - Türkmenistan bu gün


text:
Şeýle hem okaň
16.01.2020 | Berkarar döwletimiziň bagtyýarlyk döwrüniň ýyl ýazgysy — 2019-njy ýyl: Ylym we bilim
16.01.2020 | 2020-nji ýylyň «Türkmenistan — Bitaraplygyň mekany» şygarynyň şanyna dabara
08.01.2020 | Hormatly Prezidentimiz Gurbanguly Berdimuhamedow paýtagtymyzyň düzümlerini döwrebaplaşdyrmagyň barşy bilen tanyşdy
07.01.2020 | Watançylyk, edermenlik we ruhubelentlik mekdebi
03.01.2020 | Germaniýaly lukmançylyk ylymlarynyň doktoryna Myrat Garryýew adyndaky Döwlet lukmançylyk uniwersitetiniň Hormatly professory alymlyk derejesi berildi
02.01.2020 | Adam hakyndaky alada milli Liderimiziň durmuş syýasatynyň ileri tutulýan ugrudyr
Şu gün Türkmenistanyň Ministrler Kabinetiniň ýanyndaky Baş arhiw müdirliginiň maslahatlar zalynda ýurdumyzyň Merkezi döwlet arhiwiniň döredilmeginiň 90 ýyllygyna bagyşlanan dabaraly maslahat geçirildi. Arhiwiň işi milli Liderimiz Gurbanguly Berdimuhamedowyň üstünlikli alyp barýan syýasaty babatda amala aşyrylýar.
Merkezi döwlet arhiwiniň işgärleri bilen bir hatarda, onuň ýaşuly işgärleri, dürli derejedäki ministrlikleriň we pudak edaralarynyň, Ylymlar akademiýasynyň, ugurdaş ýokary okuw mekdepleriniň iş-önümçilik we arhiw gulluklarynyň hünärmenleri, köpçülikleýin habar beriş serişdeleriniň wekilleri çärä gatnaşmaga çagyryldy.
Maslahat «Milli miras — rowaçlygyň gözbaşy» diýen mazmunly şygar astynda geçip, taryhy hakydany gorap saklamakda hem-de Diýarymyzy mundan beýläk-de yzygiderli ösdürmekde arhiwleriň we arhiw resminamalarynyň eýeleýän ornuna hem-de ähmiýetine bagyşlanyldy. Ýurdumyzyň Merkezi döwlet arhiwi — baş edara bolup, bu ýerde ýüz müňlerçe maglumatlar toplanyp, şolaryň arasynda Türkmenistan, onuň şöhratly geçmişi we şu güni hakynda maglumatlary saklaýan seýrek hem-de täsin resminamalar az däl.
Türkmen arhiwçileri özleriniň, hakykatdan-da, yhlasly işleriniň esasy wezipesini köne resminamalaýyn subutnamalary diňe bir düýpli gorap saklamakda däl, eýsem, halkymyzyň baý milli mirasyny giňden wagyz etmek maksady bilen, şolary iş ýüzünde peýdalanmakda hem-de barlag işlerini işjeň alyp barmakda görýärler.
Maslahata gatnaşyjylar öz çykyşlarynda Türkmenistanda arhiw işiniň ösüşiniň tapgyrlaryny beýan etdiler, ýygnalan maglumatlary milli Liderimiz Gurbanguly Berdimuhamedowyň tabşyryklaryna laýyklykda, ulgamlaşdyrmak we arhiwleşdirmek, ylmy-tehniki taýdan işlemek tejribesi bilen paýlaşdylar.
Taryhy resminamalara laýyklykda, musulman Gündogarynda arhiw işiniň gözbaşy uzak gadymyýetden gözbaş alyp gaýdýar, emma onuň häzirki garaýyşdaky esaslary Türkmenistanda Zakaspiý oblastynda dolandyryş edaralarynyň döredilmegi bilen XIX asyryň ahyrlarynda goýuldy. Şol edaralaryň her biriniň öz iş önümçiligi — ilkinji arhiw gaznalaryny kemala getiren resminamalary bolupdyr. 1929-njy ýylyň 5-nji noýabrynda Merkezi döwlet arhiwi döredildi.
Türkmenistanyň arhiw edaralary onýyllyklaryň dowamynda resminamalary toplamagy, hasaba almagy ulgamlaşdyrmagy, ylmy-tehniki taýdan işlemegi alyp bardylar, pudaklaýyn edaralaryň arhiwleriniň işine gözegçiligi we usulyýet ýolbaşçylygyny amala aşyrdylar. Şeýdip, milli arhiw gaznasy kemala geldi. 235-den gowrak gurama Merkezi döwlet arhiwinde hasapda durýar. Guramalarda resminamalaryň saklanylyşy üpjün edilende, uly işler geçirilýär.
Dabara gatnaşanlaryň belleýşi ýaly, ýurdumyzyň arhiw ulgamynyň ösdürilmegine döwletimiz tarapyndan goldaw berilýär. Häzirki wagtda hormatly Prezidentimiz Gurbanguly Berdimuhamedow halkymyzyň maddy we ruhy mirasyny gorap saklamak hem-de dünýäde wagyz etmek meselelerini döwlet syýasatynyň wajyp wezipeleriniň hatarynda kesgitledi. Bu möhüm işleri alyp barmakda arhiwlere örän uly orun degişli bolup, bu ýerde ajaýyp taryhy-medeni mirasyň bir bölegi bolup durýan gymmatly resminamalaýyn çeşmeler jemlenendir.
Käbir çykyşlar ýurdumyzyň ajaýyp adamlarynyň: ýazyjylaryň, alymlaryň, kompozitorlaryň, sazandalaryň, bagşylaryň, suratkeşleriň, artistleriň, lukmanlaryň, görnükli döwlet işgärleriniň, harby serkerdeleriň, Beýik Watançylyk urşuna gatnaşanlaryň şahsy maglumatlaryndan resminamalary toplamak hem-de saklamak boýunça geçen asyryň 50-nji ýyllarynyň ahyrynda başlanan işleri beýan etdi. 1959-njy ýylyň ýanwarynda Merkezi döwlet arhiwinde edebiýat we sungat bölümi döredildi, bu bölüm gönüden-göni şu meseleler bilen meşgullandy.
Maslahatyň dowamynda häzir ýokary tehnologiýaly enjamlar bilen üpjün edilen arhiw toplumynda döwürleýin resminama we beýleki maglumatlary saklamak üçin hemme şertleriň döredilendigi bellenildi.
Türkmen arhiwçileri ylmy-barlag we neşirýat işlerini amala aşyrýarlar. Munuň mysaly hökmünde, bäş jiltlik «Hatyra» diýen işi agzap bolar, ol 1941 — 1945-nji ýyllaryň Beýik Watançylyk urşunda Watan ugrundaky söweşlerde gahrymançylykly göreşen, dereksiz ýiten hem-de söweş meýdanlarynda wepat bolan türkmenistanly esgerleriň hatyrasyna bagyşlanýar, şeýle hem mähriban ojagyna ýeňiş bilen dolanyp gelen esgerler baradaky «Şöhrat» diýen kitap bar.
Mundan başga-da, Ministrler Kabinetiniň ýanyndaky Baş arhiw müdirligi giň okyjylar köpçüligine niýetlenen «Türkmen arhiwi» diýen taryhy resminama, ylmy-taglymat we usulyýet žurnaly neşir edýär. Türkmen we rus dillerinde çap edilýän neşiriň esasy wezipesi Türkmenistanyň Milli arhiw gaznasynyň resminamalaryny wagyz etmekden, ýurdumyzyň arhiwini öwrenmegiň hem-de bu ulgamda gazanylanlary beýan etmegiň nazaryýet esaslaryny ösdürmäge ýardam bermekden ybaratdyr.
Arhiw maglumatlaryna elýeterlilik geçmişi beýan etmäge hem-de ýurdumyzyň taryhyna bolan gyzyklanmany ösdürmäge mümkinçilik berýär. Türkmenistanyň arhiw gaznasynyň resminamalaryny işjeň peýdalanýanlaryň hatarynda alymlar, aspirantlar we talyplar, kompozitorlar, ülkäni öwrenijiler we beýlekiler bar.
Arhiwde kino boýunça ders bermegiň hem-de talyplaryň ylmy birleşmeleriniň mejlisleriniň geçirilmegi, arhiwiň muzeýlerine gezelençleriň guralmagy däbe öwrüldi. Ýurdumyzyň taryhynyň baky sahypalary bilen tanşyp, bu ýere gelýän köp sanly adamlar ady rowaýata öwrülen ildeşleriniň söweşjeň we zähmet terjimehaly barada mümkin boldugyça köp bilmegi maksat edinýärler. Şunuň ýaly her bir çäre ýaş türkmenistanlylar üçin watançylygyň hem-de ahlaklylygyň sapagyna öwrülýär.
Şu gün hem şanly senäni gutlamak maksady bilen, Merkezi döwlet arhiwine gelen maslahata gatnaşyjylar we myhmanlar üçin fotosergiler taýýarlanyldy.
Şolaryň biri Türkmenistanda arhiw işiniň ösüş tapgyrlary hem-de Merkezi döwlet arhiwiniň işi, şeýle hem ömrüniň köp bölegini şu işe bagyşlan adamlar barada gürrüň berýär.
Ýörite gaznanyň resminamalaryna esaslanan ikinji fotosergi ylym, medeniýet we sungat işgärlerine bagyşlandy. Bularyň ählisi ýurdumyzyň taryhynyň bir bölegidir, hakydamyzdaky barlykdyr. Merkezi döwlet arhiwiniň şanly senesiniň gününde iň mukaddes hasaplanýan resminamalaryň saklanýan ýeriniň gapysy açylyp, bu ýerde tanyşdyryş gezelenji guraldy.
Maslahata gatnaşyjylar Watanymyzyň taryhyny, halkymyzyň medeni mirasyny gorap saklamak, öwrenmek hem-de wagyz etmek boýunça alyp barýan syýasaty, arhiw işiniň ösdürilmegine berýän goldawy üçin hormatly Prezidentimiz Gurbanguly Berdimuhamedowa tüýs ýürekden hoşallyk bildirdiler.
Ajaýyp türkmen kompozitorlarynyň eserlerini ýerine ýetiren Maýa Kulyýewa adyndaky Türkmen milli konserwatoriýasynyň sazandalarynyň çykyşlary baýramçylyk öwüşginini çaýdy. Olara saz eserleriniň notalaryny Merkezi döwlet arhiwi berdi.
Copyright 2012-2020 Türkmenistanyň Döwlet habarlar agentligi - Türkmenistan bu gün


text:
Merkezi Aziýanyň merjeni hasaplanýan Aşgabat ak mermer şäheri hökmünde tanalýar. Aşgabat şäheriniň köp gelşikli atlary bar. Merjen şäher Aşgabat, Ak mermer şäher Aşgabat, Aşyklaryň şäheri Aşgabat we ş.m.
Soňky ýyllarda Aşgabat - Sagdynlygyň, Ruhubelentligiň we Dostlugyň şäheri diýen sözleri hem eşitmek bolýar. Çünki Aşgabat indi sport şäherine öwrülýär. Ýyl-ýyldan bu ýerde geçýän halkara derejeli sport ýaryşlaryň sany we derejesi artýar. Häzirki günlerde güneşli Aşgabat agyr atletika boýunça Dünýä çempionatyny kabul etmäge taýýarlyk görýär.
Bu Dünýä çempionaty 2018-nji ýylyň 28-nji oktýabryndan 10-njy noýabry aralygynda Aşgabatdaky Olimpiýa şäherjiginiň halkara ülňülerine laýyk gelýän ajaýyp sport desgalarynda geçer. Bu desgalarda köp sanly halkara sport ýaryşlary, şol sanda olaryň içinde iň irisi bolan Ýapyk binalarda we söweş sungaty boýunça V Aziýa oýunlaryny geçirildi we bu desgada islendik görnüşli sport ýaryşlaryny geçirmeklik üçin doly mümkinçilikleriň bardygy subut edildi.
Dünýä çempionatyny ýokary derejede we guramaçylykly geçirmek maksady bilen Dünýä çempionatynyň Guramaçylyk komiteti döredildi we eýýäm birnäçe aý bäri taýýarlyk işleri ýokary derejede alnyp barylýar. Meýilleşdirilişine görä Aşgabatda geçiriljek Agyr atletika boýunça Dünýä çempionatyna häzirki gün 100-den gowrak döwletden 1000-e golaý türgenleriň we tälimçileriň gatnaşmaklygyna, mundan daşary hem Halkara Agyr atletika federasiýasynyň dürli halkara sport guramalarynyň we köpçülikleýin habar beriş serişdeleriniň ýüzlerçe wekilleriniň gelmekligine garaşylýar.
Olaryň oňaýly ýerleşmekleri üçin häzirki wagtda Olimpiýa şäherjiginiň myhmanhanalary we «Sport» myhmanhanasy göz öňünde tutulýar. Şol sanda, häzirki meýilnamalara görä «Sport» myhmanhanasynda Halkara Agyr atletika federasiýasynyň kongresiniň, Federasiýanyň degişli komitetleriniň mejlisleriniň we başga-da birnäçe ýygnaklaryň geçirilmekligi meýilleşdirilýär.
Ýaryş Olimpiýa şäherjiginiň desgalarynyň içinde sport ýaryşlaryny iň köp kabul eden Başa-baş söweş sungaty sport toplumynda geçirilier. Bu ýerde Türgenler, tehniki wekiller we eminler, köpçülikleýin habar beriş serişdeleriniň wekilleri hem-de ýaryşa gelýänleriň aglaba bölegini düzýän tomaşaçylar üçin ähli şertler dörediler. tomaşyçylar üçin 1500-e golaý ýerler, türgenler we akkreditirlenen sport işgärleri üçin ýerler, media wekilleri we ýokary derejeli myhmanlar üçin ýerler, iş otaglary, ýygnak geçirmeklik üçin otaglar, lukmançylyk hyzmatyny edýän nokatlar, ýazynma-gyzynma zallary, dynç-alyş otaglar we beýlekileriň ählisi ýokary derejede gurnalar.
Aşgabatda geçiriljek bu ýaryşyň iň ýokary derejede gurnalyp, şowhunly, şatlykly we gyzykly geçirilmegi, şeýle hem her bir ýaryşa gatnaşyjyda ýatdan çykmajak ýakymly ýatlamalar galdyrmak üçin Agyr atletika boýunça Dünýä çempionatynyň Guramaçylyk komiteti uly yhlas bilen zähmet çeker.


text:
Şeýle hem okaň
27.01.2020 | Garaşsyz, hemişelik Bitarap Türkmenistanyň harby we hukuk goraýjy edaralarynyň harby gullukçylaryna, işgärlerine, harby talyplaryna we esgerlerine
25.01.2020 | Türkmenistanyň Prezidenti Türkiýe Respublikasynyň Prezidentine gynanç bildirdi
24.01.2020 | Türkmenistanyň Ministrler Kabinetiniň mejlisi
23.01.2020 | Türkmenistanyň Prezidenti elektroenergetika pudagyny ösdürmek boýunça iş maslahatyny geçirdi
23.01.2020 | Türkmenistanyň Prezidentiniň Permany M.R.Artykow hakynda
Türkmen paýtagtynda hormatly Prezidentimiz Gurbanguly Berdimuhamedowyň we düýn ýurdumyza iş sapary bilen gelen Birleşen Milletler Guramasynyň Baş sekretary Antoniu Guterreşiň arasynda gepleşikler geçirildi.
Häzirki döwürde Türkmenistan bilen BMG-niň däp bolan hyzmatdaşlygy täze ösüşe eýe boldy we özara gatnaşyklaryň bar bolan uly tejribesine daýanyp, ýylsaýyn täze many-mazmun bilen baýlaşdyrylýar. Soňky ýyllarda ýurdumyzyň Birleşen Milletler Guramasynyň abraýly düzümleriniň birnäçesine, şol sanda onuň esasy alty guramasynyň biri bolan Ykdysady we Durmuş Geňeşiniň (EKOSOS) düzümine (2013—2015-nji ýyllar üçin) saýlanylmagy hem munuň aýdyň subutnamasydyr. Häzirki wagtda Türkmenistan BMG-niň birnäçe toparlarynyň, komitetleriniň hem-de geňeşleriň agzasy bolup, olaryň çäklerinde degişli halkara işini alyp barýar.
Biziň ýurdumyz BMG-niň esasy edaralary hem-de ýörite düzümleri bilen işjeň gatnaşmak bilen, iş ýüzünde giň hem-de ysnyşykly hyzmatdaşlyga taýýardygyny görkezýär we sebit hem-de ählumumy gün tertibiniň möhüm wezipelerini çözmäge işjeň gatnaşýar we özüniň baý döredijilikli kuwwatyny tutuş adamzadyň hyzmatynda goýýar. Milli Liderimiz Gurbanguly Berdimuhamedowyň durmuşa geçirýän oňyn daşary syýasat ugry Bitarap Türkmenistanyň halkara abraýynyň barha artmagyny şertlendirdi. Şunda Birleşen Milletler Guramasy bilen strategik hyzmatdaşlyga aýratyn ähmiýet berilýär.
Irden belent mertebeli myhman özi üçin niýetlenen kabulhanadan “Oguzhan” köşkler toplumyna ugrady. Bu ýerde BMG-niň Baş sekretary Antoniu Guterreşi hormatly Prezidentimiz Gurbanguly Berdimuhamedow mähirli garşylaýar.
Döwlet Baştutanymyz hem-de iri halkara guramanyň ýolbaşçysy mähirli salamlaşyp, köşgüň eýwanyna tarap ugradylar. Türkmenistanyň Döwlet baýdagynyň we BMG-niň Baýdagynyň öňünde resmi surata düşmek dabarasy tamamlanandan soň, hormatly Prezidentimiziň we BMG-niň Baş sekretarynyň arasynda giňişleýin düzümde, iki tarapyň wekiliýetleriniň gatnaşmagynda gepleşikler geçirildi.
Hormatly Prezidentimiz Gurbanguly Berdimuhamedow belent mertebeli myhmany hem-de onuň ýanyndaky wekiliýetiň agzalaryny myhmansöýer türkmen topragynda tüýs ýürekden mübärekläp we ýurdumyza gelip görmäge çakylygy kabul edendigi üçin minnetdarlyk bildirip, şu ýyl Türkmenistanyň Birleşen Milletler Guramasyna girmeginiň 25 ýyllygynyň bellenilmegi babatda BMG-niň Baş sekretarynyň saparynyň aýratyn ähmiýetini belledi.
Pursatdan peýdalanyp, döwlet Baştutanymyz BMG bilen giň möçberli hem-de uzak möhletli hyzmatdaşlygyň ýurdumyzyň üýtgewsiz strategik ugry bolup durýandygyny tassyklady.
Milli Liderimiziň belleýşi ýaly, biz BMG bilen howpsuzlyk ulgamynda, durnukly ösüş meselelerinde, energetika, ulag, ekologiýa ulgamlarynda, demokratik institutlary ösdürmekde hem-de berkarar etmekde hyzmatdaşlyk edýäris. Türkmenistanda BMG-niň ýöriteleşdirilen guramalarynyň we edaralarynyň birnäçesiniň — BMG-niň Ösüş maksatnamasynyň, Halkara Çagalar Gaznasynyň (ÝUNISEF), Bütindünýä saglygy goraýyş guramasynyň, Ilat gaznasynyň we beýlekileriň wekilhanalary hemişelik esasda işleýärler. Bilelikdäki iri maksatnamalar we taslamalar amala aşyrylýar. Olar ýurdumyza ykdysady we durmuş häsiýetli möhüm wezipeleri çözmäge ýardam etmelidir.
Soňra hormatly Prezidentimiz Gurbanguly Berdimuhamedowyň belleýşi ýaly, häzirki wagtda Türkmenistan bilen BMG-niň özara gatnaşyklarynyň gün tertibinde durnukly ulag, energiýa howpsuzlygy, terrorçylyga garşy göreşmek, ýaragsyzlanmak, Durnukly Ösüş Maksatlaryny ýerine ýetirmek ýaly we beýleki strategik ugurlar durýar. Bu ulgamlarda hyzmatdaşlyk uzakmöhletleýin häsiýete eýedir, ol yzygiderli esasda, ahyrky netije babatda meňzeş ýörelgeler hem-de garaýyşlar esasynda alnyp barylýar.
2016-njy ýylyň noýabr aýynda Aşgabatda BMG bilen bilelikde Durnukly ulag boýunça ählumumy maslahat geçirildi. Onuň netijeleri boýunça kabul edilen Aşgabat Beýannamasy bu ugurda BMG-ä agza döwletleriň bilelikdäki geljekki hereketleri üçin esasy ýörelgeleri kesgitledi. Bu ulgam Durnukly Ösüş Maksatlaryna ýetmegiň ýolunda ileri tutulýan ugurlaryň biri bolup durýar diýip, döwlet Baştutanymyz nygtady. Şol sebäpli hem Türkmenistanyň garaýyşlary ählumumy ulag hyzmatdaşlygyna yzygiderli we maksada okgunly häsiýet berilmeginiň zerurlygyna esaslanýar.
Biziň ýurdumyz bu ugur boýunça, hususan-da, BMG-niň ulag ulgamyny ösdürmek boýunça Ýörite maksatnamasyny durmuşa geçirmekde BMG bilen has ýakyn hyzmatdaşlygy dowam etdirmäge taýýardyr, bu maksatnamada Ýewraziýa yklymynda üstaşyr-ulag mümkinçiliklerini ösdürmek, şeýle hem Aşgabat Jarnamasynyň kadalaryny ornaşdyrmak göz öňünde tutulýar.
Şunuň bilen birlikde, milli Liderimiz Türkmenistanyň geljekde hem BMG bilen energetika howpsuzlygy hem-de durnukly energetika boýunça hyzmatdaşlyk etmegi maksat edinýändigini nygtady. Türkmenistan bu mesele boýunça BMG bilen işjeň hyzmatdaşlygy dowam eder we şunuň bilen baglylykda, BMG-niň Baş sekretarynyň ýardam bermegine we goldawyna umyt edýär.
Şeýle hem şu ýyl Türkmenistanyň Energetika Hartiýasynyň Konferensiýasyna başlyklyk etmäge girişendigini bellemek isleýärin diýip, döwlet Baştutanymyz Gurbanguly Berdimuhamedow aýtdy. Maý aýynyň ahyrynda Aşgabatda Halkara Energetika Hartiýasynyň “Energiýa serişdelerini üstaşyr geçirmek boýunça köp taraply çarçuwaly ylalaşygyň ýolunda” atly wekilçilikli forumy geçirildi. Şeýle hem forumda energetika ulgamynda öndürijileriň, üstaşyr geçirijileriň hem-de energiýa serişdelerini sarp edijileriň bähbitleriniň deňhukukly we adalatly hasaba alynmagyna esaslanýan hyzmatdaşlyga köpugurly çemeleşmeleriň işlenip taýýarlanmagynyň zerurdygy beýan edildi.
Merkezi Aziýada durnuklylygyň we howpsuzlygyň üpjün edilmegi ikitaraplaýyn hyzmatdaşlygyň ileri tutulýan ugry bolup durýar we şeýle bolmagynda galýar. Bu wezipeleriň ýerine ýetirilmeginde, täze wehimlere we howplara garşy durmakda biz öňüni alyş diplomatiýasynyň ornuna örän möhüm ähmiýet berýäris. Şunuň bilen baglylykda, Türkmenistan BMG-niň Merkezi Aziýa üçin öňüni alyş diplomatiýasy boýunça Sebit merkeziniň howandarlygynda geçirilýän işlere işjeň gatnaşmagyny dowam eder. Iş tejribesiniň görkezişi ýaly, hut BMG-niň howandarlygynda öňüni alyş diplomatiýasynyň gurallary netijeli işleýär hem-de oňyn netijelere getirýär diýip, döwlet Baştutanymyz belledi.
Owganystandaky syýasy ýagdaýyň kadalaşdyrylmagy hem möhüm mesele bolup galýar. Owgan halkyna ýaraşyga gelmek we ylalaşyk gazanmak üçin hakyky ýardam bermek zerurdyr. Oňa diňe parahatçylykly ýol bilen, gepleşikler arkaly ýetip bolar. Bu meseläniň başgaça çözgüdi ýokdur diýip, hormatly Prezidentimiz Gurbanguly Berdimuhamedow aýtdy.
Terrorçylyga garşy netijeli göreş biziň ýurdumyzyň BMG bilen hyzmatdaşlygynyň örän möhüm wezipesi bolup durýar. Döwlet Baştutanymyz bular barada aýtmak bilen, şu gün Aşgabatda BMG-niň Baş sekretarynyň gatnaşmagynda BMG-niň terrorçylyga garşy Ählumumy strategiýasyny durmuşa geçirmek boýunça BMG-niň we Merkezi Aziýanyň arasynda ýokary derejeli duşuşygyň geçiriljekdigini belledi. Bu babatda terrorçylygyň ýüze çykmagynyň sebäplerini aradan aýyrmaga gönükdirilen ylalaşykly hereketleri işläp taýýarlamak bu babatda möhüm wezipe bolup durýar. Hususan-da, gürrüň dünýäniň ol ýa-da beýleki sebitlerinde durnukly durmuş-ykdysady ösüş üçin, ilatyň iş bilen üpjünçiligi, onuň bilime we medeniýete hem-de beýlekilere elýeterliligi şertlerini döretmek barada gidýär.
Durnukly Ösüş Maksatlaryna ýetmek üçin, hususan-da, howanyň üýtgemegi hem-de daşky gurşawy goramak meseleleri babatynda 2015-nji ýylyň sentýabrynda durnukly ösüş boýunça bütindünýä sammitinde kabul edilen çözgütlere laýyklykda BMG bilen hyzmatdaşlyga uly ähmiýet berilýär diýip, hormatly Prezidentimiz Gurbanguly Berdimuhamedow sözüni dowam etdi. Häzirki wagtda Türkmenistanyň Hökümeti Birleşen Milletler Guramasyndan kärdeşlerimiz bilen bilelikde durnukly ösüş ulgamynda hyzmatdaşlyk boýunça BMG-niň Edarasyny döretmek hakynda yzygiderli işler alyp barýar. Ekologiýa we howanyň üýtgemegi bilen baglanyşykly bilelikde alnyp barylýan işler bu düzümiň işiniň möhüm bölegi bolmalydyr.
2017—2019-njy ýyllar üçin biziň ýurdumyz Araly halas etmek boýunça Halkara gaznasyna başlyklyk etmek wezipesini kabul etdi diýip, hormatly Prezidentimiz Gurbanguly Berdimuhamedow aýtdy we häzirki wagtda Aral deňzi boýunça degişli Maksatnamanyň üç tapgyrynyň ýerine ýetirilendigini we onuň dördünji tapgyrynyň üstünde işlenilýändigini belledi.
Şonuň bilen bir wagtda, häzirki wagtda bu işe anyk, halkara toplumlaýyn çemeleşme, Birleşen Milletler Guramasynyň işjeň we yzygiderli gatnaşmagy talap edilýär diýip, milli Liderimiz aýtdy. Şunuň bilen baglylykda, Türkmenistan Aral üçin BMG-niň Ýörite Maksatnamasyny döretmek baradaky başlangyjy öňe sürdi. Onda bu sebitde ekologiýa ýagdaýyny durnuklaşdyrmak we gowulandyrmak boýunça anyk meýilnamalaryň göz öňünde tutulmagy maksada laýyk bolardy. BMG-niň Baş Assambleýasynyň 72-nji maslahatynyň çäklerinde BMG-niň Ykdysady we Durmuş Geňeşiniň mejlisleriniň birinde şeýle maksatnamany döretmek baradaky meselä garamagy teklip edýäris diýip, hormatly Prezidentimiz Gurbanguly Berdimuhamedow aýtdy.
Soňra döwlet Baştutanymyz, tiz wagtda, şu ýylyň sentýabr aýynda Aşgabatda Ýapyk binalarda we söweş sungaty boýunça V Aziýa oýunlarynyň geçiriljekdigini belledi. Bu oýunlar mälim bolşy ýaly, Merkezi Aziýanyň taryhynda şeýle derejede geçirilýän ilkinji ýaryşlar bolar. Bu bäsleşiklere Aziýanyň 45 ýurdundan türgenler bilen bir hatarda Okeaniýanyň 19 döwletinden türgenleriň hem ilkinji gezek gatnaşýandygy oýunlaryň aýratynlygydyr.
Biz bu ýaryşlara diňe bir sport babatda däl, eýsem, jemgyýetçilik-syýasy babatda hem uly ähmiýet berýäris diýip, döwlet Baştutanymyz nygtady. Häzirki döwürde sport adamlaryň özara gatnaşyklarynyň möhüm bölegi, döwletleriň we halklaryň, dürli dinlere ynanýan adamlaryň arasynda özara düşünişmegiň we ylalaşmagyň guraly bolup durýar. Hormatly Prezidentimiz Gurbanguly Berdimuhamedow türkmen tarapynyň Ýapyk binalarda we söweş sungaty boýunça V Aziýa oýunlarynyň Türkmenistan bilen BMG-niň arasynda täze ugur bolan sport ulgamyndaky giň möçberli we uzakmöhletleýin hyzmatdaşlygynyň başlangyç tapgyryna öwrüljekdigine ynam bildirip, belent mertebeli myhmany we BMG-niň wekillerini şu ýylyň 17-nji sentýabrynda Aşgabatda geçiriljek Aziada — 2017-niň açylyş dabarasyna gatnaşmaga çagyrdy.
Milli Liderimiz 2-nji fewralda Nýu-Ýork şäherinde Birleşen Milletler Guramasynyň Baş Assambleýasynyň Türkmenistanyň başlangyjyny goldap, Kararnamanyň taslamasyny taýýarlandygyny we 20-ä golaý döwletiň awtordaşlyk etmeginde 12-nji dekabry Halkara Bitaraplyk güni diýip biragyzdan yglan edendigine ünsi çekip, bu ýagdaýyň biziň ýurdumyzda çuňňur manysy we amaly ähmiýeti bolan şanly waka hökmünde kabul edilýändigini belledi. Bitarap döwlet hökmünde dünýä bileleşiginiň öňündäki aýratyn jogapkärçiligine düşünip, Türkmenistan bu asylly maksada ýetmek üçin taýýarlygyny we ähli zerur tagallalaryny etjekdigini tassyklaýar diýip, hormatly Prezidentimiz Gurbanguly Berdimuhamedow aýtdy.
Ýurdumyz Birleşen Milletler Guramasy, onuň ýöriteleşdirilen düzümleri bilen özara gyzyklanma bildirilýän ähli ugurlar boýunça alyp barýan işlerini yzygiderli we maksatnamalaýyn esasda dowam eder. Biziň hyzmatdaşlygymyzyň mümkinçilikleri örän giňdir. Ýyl-ýyldan geljegi uly täze ugurlar döreýär diýip, milli Liderimiz nygtady we BMG-niň Baş sekretarynyň Türkmenistana şu saparynyň munuň nobatdaky subutnamasyna öwrüljekdigine ynam bildirdi.
Belent mertebeli myhmana söz berilýär. BMG-niň Baş sekretary hormatly Prezidentimiz Gurbanguly Berdimuhamedowa Aşgabatda mähirli kabul edilendigi üçin tüýs ýürekden hoşallyk bildirip, Birleşen Milletler Guramasynyň Merkezi Aziýanyň döwletleri, şol sanda Türkmenistan bilen netijeli hyzmatdaşlyga ygrarlydygyny nygtady. BMG bilen Türkmenistanyň arasyndaky gatnaşyklar nusgalykdyr. Jenap Antoniu Guterreşiň belleýşi ýaly, özüniň BMG-niň bosgunlaryň işi baradaky Ýokary komissarynyň wezipesinde işlän döwründe hem türkmen tarapy bilen netijeli gatnaşyklary munuň aýdyň subutnamasy bolup durýar. Şunuň bilen baglylykda, ýurdumyzyň bosgunlaryň we raýatlygy bolmadyk adamlaryň meselelerini çözmäge saldamly goşant goşýandygy we bu ugurda Merkezi Aziýa sebitinde öňdebaryjy orny eýeleýändigi nygtaldy.
Belent mertebeli myhman bu baradaky gürrüňi dowam edip, türkmen Lideriniň Milletler Bileleşigi bilen özara gatnaşyklara uly üns hem-de goldaw berýändiginiň wajypdygyny aýratyn bellemek bilen, munuň ähli döwletler üçin görelde bolup hyzmat edýändigini nygtady. Jenap Antoniu Guterreş BMG bilen hyzmatdaşlykda işjeň orny eýeleýändigi üçin Türkmenistanyň adyna hoşallyk sözlerini aýdyp, hormatly Prezidentimiz Gurbanguly Berdimuhamedowyň häzirki döwrüň derwaýys meselelerini çözmäge gönükdirilen halkara başlangyçlarynyň ähmiýetini belledi.
BMG-niň Baş sekretary ähli ugurlarda, şol sanda terrorçylyga garşy göreşmek, durnukly ösüş hem-de adam hukuklary ýaly ileri tutulýan ulgamlarda ikitaraplaýyn hyzmatdaşlygyň üstünlige eýe bolýandygyny aýdyp, ýurdumyzyň okgunly ösüşinde onuň bitaraplyk derejesiniň aýratyn ähmiýete eýedigini nygtady. Häzirki döwürde Türkmenistanyň Bitaraplyk derejesi sebitde parahatçylygy we durnuklylygy pugtalandyrmagyň täsirli guraly hökmünde möhüm ähmiýete eýedir. Şunuň bilen baglylykda, jenap Antoniu Guterreş Birleşen Milletler Guramasynyň hem-de BMG-niň Owganystana goldaw bermek baradaky missiýasynyň türkmen Lideriniň Owganystanyň durmuş-ykdysady taýdan dikeldilmegine hem-de goňşy ýurtdaky ýagdaýy parahatçylykly ýol bilen kadalaşdyrmaga ýardam bermek baradaky döredijilikli başlangyçlaryny doly goldaýandygyny nygtady.
BMG-niň Baş sekretary parahatçylygy we howpsuzlygy üpjün etmek meseleleriniň özara ysnyşykly baglydygyny belläp, BMG-niň ählumumy terrorçylyga garşy strategiýasyny durmuşa geçirmek boýunça Birleşen Milletler Guramasynyň we Merkezi Aziýanyň arasynda Aşgabatda geçiriljek ýokary derejeli duşuşyk barada durup geçip, bu ugurda taraplaryň tagallalaryny mundan beýläk-de birleşdirmegiň wajypdygyny aýtdy.
Belent mertebeli myhmanyň belleýşi ýaly, biziň ýurdumyz dürli ulgamlarda, şol sanda bilim ulgamynda ösüş babatda görelde görkezýär. Şunuň bilen baglylykda, Türkmenistanyň Prezidenti Gurbanguly Berdimuhamedowyň sporta höweslendirmek we ony ösdürmek, jemgyýetimizde sagdyn durmuş ýörelgesini berkarar etmek boýunça alyp barýan giň möçberli işleri uly ähmiýete eýedir. BMG-niň Baş sekretary Türkmenistanyň Durnukly Ösüş Maksatlaryna ýetmekde gazanýan haýran galdyryjy üstünliklerini kanagatlanma bilen belläp, türkmen tarapynyň ulag we energetika ulgamlarynda özara bähbitli hyzmatdaşlygy ösdürmäge degişli halkara başlangyçlarynyň ähmiýetini belledi. Munuň özi häzirki zaman şertlerinde sebit we dünýä möçberindäki ösüşiň möhüm ugry bolup durýar.
Belent mertebeli myhman şeýle hem Türkmenistanyň howanyň üýtgemegi we ekologiýa ulgamynda hyzmatdaşlygy ösdürmek ýaly möhüm ugurlara degişli tekliplerini goldaýandygyny aýtdy. Şu babatda Araly halas etmek hem-de şol ýerde ekologiýa ýagdaýyny sagdynlaşdyrmak möhüm wezipeleriň biri bolup durýar.
Jenap Antoniu Guterreş Merkezi Aziýany ösdürmek üçin uly kuwwatyň we giň mümkinçilikleriň bardygyny aýdyp, BMG-niň sebitiň ýurtlaryna bu ugurda hemmetaraplaýyn ýardam bermäge, şol sanda iri düzümleýin taslamalary durmuşa geçirmäge goldaw bermäge taýýardygyny tassyklady.
Belent mertebeli myhman Türkmenistanyň hukuk ulgamynda gazanan üstünliklerini belläp, türkmen jemgyýetinde agzybirligiň we sazlaşygyň berkarar bolýandygyny, munuň özüniň bolsa ýurduň hemmetaraplaýyn üstünlikli ösmegine ýardam edýändigini belledi. Şol üstünlikler bolsa milli Liderimiziň ýolbaşçylygynda amala aşyrylýan oňyn özgertmeleriň netijesidir.
Sözüniň ahyrynda BMG-niň Baş sekretary Türkmenistanyň hemişelik Bitaraplyk derejesiniň ähmiýetini ýene-de bir gezek aýratyn belledi. Bu dereje ýurdumyzyň gazanan uly üstünligi bolup durýar hem-de onuň sebitdäki öňbaşçy ornuny şertlendirýär. Belent mertebeli myhman Birleşen Milletler Guramasynyň türkmen bitaraplygyny doly goldaýandygyny nygtap, BMG-niň özüni ygtybarly we jogapkärli hyzmatdaş hökmünde Türkmenistan bilen köpugurly hyzmatdaşlygy ösdürmäge ygrarlydygyny ýene-de bir gezek tassyklady.
Gepleşikler tamamlanandan soň, hormatly Prezidentimiz we BMG-niň Baş sekretary köpçülikleýin habar beriş serişdeleriniň wekillerine ýüzlenme bilen çykyş etdiler.
Milli Liderimiz Gurbanguly Berdimuhamedow duşuşygyň netijelerini beýan edip, belent mertebeli myhmany we onuň wekiliýetiniň ähli agzalaryny türkmen topragynda ýene-de bir gezek tüýs ýürekden mübärekledi we birek-birege düşünişmek, hormat goýmak hem-de deňhukukly hyzmatdaşlyk ruhunda geçen netijeli gepleşikler üçin BMG-li hyzmatdaşlara minnetdarlyk bildirdi.
Bu sapar jenap Antoniu Guterreşiň BMG-niň Baş sekretary hökmünde Türkmenistana ilkinji saparydyr. Biz bu waka, bir tarapdan, olaryň arabaglanyşygyny alamatlandyrýan özara gatnaşyklarymyzyň möhüm tapgyry, beýleki tarapdan bolsa, onuň geljege gönükdirilmegi hökmünde baha berýäris diýip, döwlet Baştutanymyz aýtdy. Biz bu gezekki duşuşyga aýratyn ähmiýet berýäris. Çünki ol Türkmenistanyň BMG-ä girmeginiň 25 ýyllygynda amala aşyrylýar. Bu bolsa hyzmatdaşlygymyzyň jemlerini jemlemäge, onuň geljekki ugurlaryny we gatnaşyklaryň esasy ýörelgelerini kesgitlemäge mümkinçilik berýär.
Hormatly Prezidentimiz Gurbanguly Berdimuhamedowyň kanagatlanma bilen belleýşi ýaly, ara alnyp maslahatlaşylan ähli meseleler boýunça Baş sekretaryň goldawyna, gyzyklanma bildirilýän gatnaşyklary dowam etmäge bolan taýýarlygyna anyk göz ýetirdik. Biz Türkmenistan bilen BMG-niň hyzmatdaşlygynyň uzakmöhletleýin maksatlara we dünýä bileleşiginiň wezipelerine laýyk gelýändigi, onuň sebitleýin ýagdaýa oňyn täsir edýändigi, ählumumy ösüşiň köp sanly möhüm meseleleriniň çözülmegini işjeň şertlendirýändigi babatda bir pikire geldik diýip, milli Liderimiz belledi.
Döwlet Baştutanymyz belent mertebeli myhmana BMG bilen hyzmatdaşlygyň möhüm meýilnamalary we ugurlary barada habar berendigini aýtdy. Olar biziň garaýşymyzça umumy we maksada okgunly özara gatnaşyklaryň ýola goýulmagyny talap edýär. Munuň özi ählumumy we sebitleýin ulgamda parahatçylyga, howpsuzlyga goldaw bermekden, ulag we energetika pudaklaryndaky hyzmatdaşlygy ösdürmekden, terrorçylyga garşy göreşmekden, Durnukly Ösüş Maksatlaryna ýetmekden, şeýle hem başga-da birnäçe möhüm meseleleri işjeňleşdirmekden ybaratdyr.
Gepleşikleriň barşynda biz ähli gapma-garşylyklaryň, jedelleriň halkara hukuk kadalarynyň we BMG-niň Tertipnamasynyň esasynda çözülmelidigini aýratyn belledik diýip, hormatly Prezidentimiz aýtdy.
Taraplar şeýle hem ulag we energetika ulgamyndaky halkara hyzmatdaşlygyny ýola goýmakda uly ösüşleriň gazanylandygyny bellediler. Hususan-da, hormatly Prezidentimiz Gurbanguly Berdimuhamedow hem, BMG-niň Baş sekretary Antoniu Guterreş hem geçen ýylyň noýabrynda Aşgabatda Durnukly ulag ulgamy boýunça birinji Ählumumy maslahatyň geçirilmeginiň möhüm ähmiýetini bellediler.
Şeýle hem Türkmenistan we BMG energiýa serişdelerini dünýä bazarlaryna ibermegiň olary ugradyjylaryň, sarp edijileriň we üstaşyr geçirijileriň bähbitlerini nazara almagyň esasynda deňeçer, adalatly, aýdyň, ygtybarly we durnukly ulgamyny ýola goýmak boýunça halkara tagallalarynyň utgaşdyrylmagynyň zerurdygy barada aýtdylar.
Gepleşiklerde ekologiýa we daşky gurşawy goramak meselelerine aýratyn üns berildi. Bu ugurdaky, şol sanda Türkmenistanyň Araly halas etmek boýunça Halkara gaznasyna başlyklyk etmeginiň çäklerinde ýygjam gatnaşyklary dowam etmek hakynda ylalaşyldy.
Türkmenistan we BMG terrorçylyga, neşe serişdeleriniň bikanun dolanşygyna we beýleki wehimlere garşy göreşmekde tagallalary utgaşdyrýar diýip, döwlet Baştutanymyz nygtady. Türkmen tarapy özüniň BMG-niň Ählumumy terrorçylyga garşy strategiýasynyň düzgünleriniň ýerine ýetirilmegine, şeýle hem dünýäniň haýsydyr bir sebitiniň taryhy, ykdysady, durmuş, medeni we beýleki aýratynlyklaryny nazara almak bilen sebitleýin ähmiýeti bolan bu işlere aýratyn ähmiýet berjekdigini tassyklady.
Men BMG-niň Baş sekretaryny we onuň wekillerini şu ýylyň sentýabrynda Aşgabatda geçiriljek Ýapyk binalarda we söweş sungaty boýunça V Aziýa oýunlarynyň açylyş dabarasyna gatnaşmaga çagyrdym. Biz öňde boljak Aziadanyň Türkmenistan bilen BMG-niň sport ulgamyndaky hyzmatdaşlygynyň täze ugrunyň başlanýandygyny alamatlandyrmagyna isleg bildirýäris diýip, hormatly Prezidentimiz Gurbanguly Berdimuhamedow belledi.
Döwlet Baştutanymyz köpçülikleýin habar beriş serişdeleriniň wekillerine ýüzlenip, Birleşen Milletler Guramasy bilen hyzmatdaşlyk etmek Türkmenistan üçin anyk seçilip alnan strategik ugurdyr diýip nygtady. Ol biziň daşary syýasatymyzyň özenini düzýär we biziň içerki ykdysady-durmuş, jemgyýetçilik ösüşimize ägirt uly oňaýly täsir edýär. Biz halkara başlangyçlarymyza, ýurdumyzy ykdysady taýdan netijeli ugra gönükdirmek, demokratik institutlary ösdürmek we tassyk etmek boýunça meýilnamalara, maksatnamalara goldaw berýändigi üçin BMG-ä minnetdardyrys diýip, milli Liderimiz aýtdy.
Hormatly Prezidentimiz Gurbanguly Berdimuhamedowyň belleýşi ýaly, Türkmenistan häzirki wagtda dünýädäki täze ýagdaýlar babatynda Birleşen Milletler Guramasynyň durnuklylygyň, howpsuzlygyň we durnukly ösüşiň kepili bolmagynda galýandygyna, onuň beýik ynsanperwer ýörelgeleriniň, halkara tertibiniň ahlak we hukuk binýady bolan Tertipnamasynyň esaslaryna pugta ynanýar.
Döwlet Baştutanymyz BMG-niň Baş sekretarynyň saparynyň netijelerine çuňňur kanagatlanma bildirip, geçirilen gepleşikleriň hyzmatdaşlygyň ägirt uly mümkinçilikleriniň bardygyny, onuň dünýäniň ähli ýurtlarynyň ösüş we abadançylyk maksatlaryna ýetmekde dünýä bileleşiginiň gyzyklanmalaryna laýyk gelýändigini tassyklandygyny nygtady.
BMG-niň Baş sekretary köpçülikleýin habar beriş serişdeleriniň wekilleriniň öňünde çykyş edip, bildirilen myhmansöýerlik üçin hormatly Prezidentimiz Gurbanguly Berdimuhamedowa ýene-de bir gezek tüýs ýürekden hoşallyk bildirdi we bu saparynyň Türkmenistana üçünji saparydygyny belledi. Ol ozal ýurdumyzda BMG-niň bosgunlaryň işi baradaky Ýokary komissary wezipesinde iki gezek bolup görüpdi. Şunuň bilen baglylykda, jenap Antoniu Guterreş bosgunlaryň we raýatlygy bolmadyk adamlaryň meselelerini çözmekde biziň ýurdumyzyň gazanan uly üstünliklerini nygtady. Bu ugurda Türkmenistan degişli maksatnamalary işläp taýýarlamak boýunça hem görelde görkezýär diýip, belent mertebeli myhman aýtdy.
Jenap Antoniu Guterreşiň belleýşi ýaly, BMG-niň Baş sekretary bolmak bilen, ol biziň ýurdumyzyň we Birleşen Milletler Guramasynyň arasyndaky hyzmatdaşlygy mübärekleýär. Bu däp bolan hyzmatdaşlyk işjeň ösdürilýär, şol sanda BMG-niň Bosgunlaryň işi baradaky Ýokary komissarynyň müdiriýetiniň, BMG-niň öňüni alyş diplomatiýasy boýunça Merkezi Aziýa üçin Sebit merkeziniň ugry boýunça we beýleki ulgamlarda pugtalandyrylýar. Şunuň bilen baglylykda, belent mertebeli myhman Türkmenistanyň Hökümetiniň BMG-niň biziň ýurdumyzda işleýän düzümleriniň işine hemmetaraplaýyn goldaw berýändigini hem-de sebit we ählumumy gün tertibi boýunça hyzmatdaşlyk meselelerine ýardam berýändigini nygtady.
BMG-niň Baş sekretary türkmen Lideri bilen bolan duşuşygyň netijelerine doly kanagatlanma bildirýändigini aýtdy. Şol duşuşygyň gün tertibine ikitaraplaýyn gatnaşyklaryň möhüm meseleleriniň ençemesi girizildi. Şunda Bitarap Türkmenistanyň dünýä proseslerine gatnaşmagynyň wajypdygy hem-de ýurdumyzyň parahatçylyk dörediji ugruny, onuň Owganystanyň durmuş-ykdysady taýdan dikeldilmegine saldamly goşandy we goňşy döwletdäki ýagdaýy syýasy-diplomatik serişdeleri arkaly kadalaşdyrmak boýunça eýeleýän möhüm orny bellenildi.
Belent mertebeli myhman türkmen tarapynyň terrorçylyga garşy göreşmek boýunça umumy tagallalara işjeň gatnaşýandygyny nygtap, BMG-niň bu ulgamda hemmetaraplaýyn goldaw bermäge taýýardygyny tassyklady. Mälim bolşy ýaly, Merkezi Aziýa sebitinde bu howpa garşy göreşmek boýunça bilelikdäki maksatnama işlenip taýýarlanyldy. Jenap Agtoniu Guterreş günüň ikinji ýarymynda Aşgabatda Merkezi Aziýa ýurtlarynyň wekilleriniň terrorçylyga garşy göreşmek meselesine bagyşlanan duşuşygynyň geçiriljekdigini habar berip, Milletler Bileleşiginiň bu ugurda tagallalary birleşdirmäge ygrarlydygyny nygtady.
Belent mertebeli myhman Türkmenistan tarapyndan ädilýän maksada okgunly ädimleriniň, şol sanda durmuş ulgamyny kämilleşdirmek, sport hereketini höweslendirmek, ýaşlaryň sazlaşykly ösmegini üpjün etmek boýunça görülýän çäreleriň ähmiýetine ünsi çekip, BMG-niň ýurdumyz bilen dürli başlangyçlary durmuşa geçirmekde hyzmatdaşlyk etmäge örän şat boljakdygyny belledi.
Iri halkara guramasynyň ýolbaşçysy bu baradaky gürrüňi dowam edip, türkmen Lideri Gurbanguly Berdimuhamedowyň durnukly ulag, energetika howpsuzlygyny üpjün etmek, ekologiýa meseleleri boýunça başlangyçlarynyň wajypdygyny nygtady. BMG-niň Baş sekretary bular barada aýtmak bilen, howanyň üýtgemegi bilen baglanyşykly derwaýys meseleleriň çözgüdini işläp taýýarlamaga işjeň gatnaşýandygy üçin Türkmenistanyň adyna tüýs ýürekden çykýan hoşallyk sözlerini beýan etdi.
Belent mertebeli myhman Merkezi Aziýa ýurtlarynyň arasynda dürli ulgamlarda hyzmatdaşlygy pugtalandyrmak, Durnukly Ösüş Maksatlaryna ýetmek üçin uly geljegiň hem-de ägirt uly kuwwatyň bardygyny belläp, Türkmenistanyň sebitde möhüm orun eýelejekdigine hem-de onuň oňyn başlangyçlarynyň ählumumy goldawa mynasyp boljakdygyna ynam bildirdi.
Sözüniň ahyrynda jenap Antoniu Guterreş Aşgabat barada özünde galan täsirler hakynda gürrüň bermek bilen, ak mermerli türkmen paýtagtyna gelip görmek mümkinçiliginiň özünde uly kanagatlanma duýgusyny döredýändigini nygtady. Aşgabat şäheri özüniň gözelligi we sazlaşygy, ajaýyp täze desgalary, ýaşyl öwüsýän seýilgähleri hem-de seýilbaglary bilen haýran galdyrýar.
Şol gün Birleşen Milletler Guramasynyň Baş sekretary Antoniu Guterreş Aşgabatda geçirilen “BMG-niň we Merkezi Aziýanyň arasynda BMG-niň Ählumumy terrorçylyga garşy strategiýasyny durmuşa geçirmek boýunça ýokary derejeli gepleşiklerine” gatnaşdy.
Saparyň maksatnamasynyň çäklerinde belent mertebeli myhman Birleşen Milletler Guramasynyň Türkmenistandaky wekilhanasyna hem baryp gördi we şol ýerde BMG-niň ýurdumyzda işleýän wekilhanalarynyň işgärleri bilen duşuşdy.
Mälim bolşy ýaly, geçen ýyl BMG-niň wekilhanasy Aşgabadyň gözel künjekleriniň birinde gurlan täze ajaýyp binasynda jaý toýuny tutdy. Bu döwrebap ak mermerli edara binasy hormatly Prezidentimiz Gurbanguly Berdimuhamedowyň hem-de şol döwürde BMG-niň Baş sekretary wezipesinde işlän Pan Gi Munuň gatnaşmagynda 2016-njy ýylyň 26-njy noýabrynda dabaraly ýagdaýda açyldy. Şol gün paýtagtymyzda Birleşen Milletler Guramasynyň howandarlygynda geçirilen Durnukly ulag ulgamy boýunça ählumumy maslahat öz işine başlady. Bu taryhy waka Türkmenistan bilen BMG-niň arasynda netijeli gatnaşyklaryň ösüşinde täze tapgyryň başlanýandygyny alamatlandyrdy. Şol gatnaşyklar bolsa uzak möhletli geljege niýetlenen köp ugurlary öz içine alýar.
Belent mertebeli myhman BMG-niň ýurdumyzdaky wekilhanasynyň täze binasy bilen içgin tanşyp, onuň abadanlaşdyrylyşyna, döwrebap enjamlar bilen üpjün edilişine hem-de işgärleriň netijeli işlemegi üçin döredilen ajaýyp şertlere ýokary baha berdi. Täsin binagärlik ýörelgesi esasynda gurlan hem-de ikitaraplaýyn hyzmatdaşlygyň strategik häsiýetini alamatlandyrýan edara binasynda netijeli işlemek üçin ähli oňaýly şertler döredildi.
Şunuň bilen baglylykda, Birleşen Milletler Guramasy hem-de onuň ýöriteleşdirilen edaralary we düzümleri bilen hyzmatdaşlyk etmek meselelerine hemişe uly üns berýändigi üçin hormatly Prezidentimiz Gurbanguly Berdimuhamedowyň adyna tüýs ýürekden çykýan hoşallyk sözleri aýdyldy. BMG-niň düzümleriniň işine Türkmenistanda hemmetaraplaýyn goldaw berilýär.
Birleşen Milletler Guramasynyň ýurdumyzdaky wekilhanasynyň işgärleri bilen duşuşygyň barşynda BMG-niň Baş sekretary sebit we halkara hyzmatdaşlygyny pugtalandyrmak işinde Bitarap Türkmenistanyň eýeleýän möhüm ornuny belledi. Şunuň bilen baglylykda, däp bolan ikitaraplaýyn gatnaşyklaryň mundan beýläk-de üstünlikli dowam etdiriljekdigine ynam bildirildi. Şol gatnaşyklaryň çäklerinde soňky ýyllarda Durnukly Ösüş Maksatlaryna gönükdirilen bilelikdäki taslamalaryň we maksatnamalaryň ençemesi amala aşyryldy we olaryň durmuşa geçirilmegi dowam edýär.
Soňra belent mertebeli myhman BMG-niň öňüni alyş diplomatiýasy boýunça Merkezi Aziýa üçin Sebit merkezine bardy we şol ýerde onuň işgärleri bilen duşuşdy.
Şu ýyl Türkmenistanyň Birleşen Milletler Guramasyna agza bolmagynyň 25 ýyllygy bilen bir hatarda bu merkeziň işläp başlamagynyň 10 ýyllygynyň hem bellenip geçilýändigini aýtmalydyrys. Bu merkeziň döredilmegi ikitaraplaýyn hyzmatdaşlygyň taryhynda şanly waka boldy. BMG-niň öňüni alyş diplomatiýasy boýunça Merkezi Aziýa üçin Sebit merkezi işlän döwründe özüni Milletler Bileleşiginiň sebitdäki ygtybarly merkezi hökmünde görkezmegi başaryp, BMG-niň hem-de Merkezi Aziýanyň ýurtlarynyň arasynda möhüm meseleleriň köpüsi boýunça ysnyşykly gatnaşyklar üçin möhüm ähmiýetli gepleşikleriň geçirilýän ýerine öwrüldi. Onuň işiniň esasy ugurlarynyň hatarynda suw-energetika meselesini, ählumumy ýaragsyzlanmak, Owganystandaky ýagdaýy parahatçylykly ýol arkaly kadalaşdyrmak, halkara terrorçylygyna, neşe serişdeleriniň bikanun dolanyşygyna hem-de häzirki döwrüň beýleki howplaryna we wehimlerine garşy göreşmek, durmuş-ykdysady we ekologiýa meselelerini görkezmek bolar.
Häzirki wagtda merkez sebitde ynanyşmak hem-de özara düşünişmek ýagdaýyny pugtalandyrmakda, onuň giňişliginde durnuklylygy we netijeli özara gatnaşyklary berkitmekde möhüm orun eýeleýär. Şu maksatlar bilen, BMG-niň öňüni alyş diplomatiýasy boýunça Merkezi Aziýa üçin Sebit merkezi Merkezi Aziýa döwletleri hem-de abraýly halkara guramalar bilen üstünlikli hyzmatdaşlyk edýär.
Merkezde bolmagynyň barşynda BMG-niň Baş sekretary onuň işine ýokary baha berdi hem-de Bitarap Türkmenistanyň sebitde we dünýä möçberinde parahatçylygy we howpsuzlygy üpjün etmäge, islendik gapma-garşylykly ýagdaýlary diňe syýasy-diplomatik serişdeler arkaly kadalaşdyrmaga gönükdirilen döredijilikli başlangyçlarynyň hem-de teklipleriniň ähmiýetini aýratyn belledi. Olaryň hatarynda ýurdumyzyň Aşgabatda BMG-niň öňüni alyş diplomatiýasy boýunça Sebit merkezini açmak baradaky başlangyjy hem bar. Bu başlangyjyň sebitiň ähli döwletleri hem-de tutuş Milletler Bileleşigi tarapyndan giňden goldanylmagy hem onuň örän zerurdygyna we derwaýysdygyna aýdyň şaýatlyk edýär.
Şunuň bilen baglylykda, 2007-nji ýylyň dekabr aýynda BMG-niň öňüni alyş diplomatiýasy boýunça Merkezi Aziýa üçin Sebit merkeziniň açylmagynyň sebit gatnaşyklarynyň düýbünden täze nusgasyny döretmegiň ýolunda möhüm ädim bolandygyny nygtamalydyrys. Sebitiň taryhynda ilkinji gezek oňyn syýasy gatnaşyklaryň, gapma-garşylyklaryň öňüni almagyň hem-de köpugurly diplomatik binýat hökmünde BMG-niň syýasy-hukuk guralyna we abraýyna daýanmak arkaly bilelikdäki çözgütleri işläp taýýarlamagyň merkezine öwrüljek hemişelik hereket edýän iş guramasy döredildi.
Belent mertebeli myhman şu geçen ýyllaryň dowamynda merkeziň işine hemmetaraplaýyn goldaw berendigi üçin hormatly Prezidentimiz Gurbanguly Berdimuhamedowyň adyna hoşallyk sözlerini aýtdy hem-de Türkmenistan bilen BMG-niň arasyndaky hyzmatdaşlygyň mundan beýläk hem bu möhüm ugurda we beýleki ileri tutulýan ulgamlarda okgunly ösdüriljekdigine ynam bildirdi.
Şeýlelikde, Birleşen Milletler Guramasynyň Baş sekretarynyň şu sapary we onuň çäklerinde milli Liderimiz bilen duşuşmagy taraplaryň strategik hyzmatdaşlyga üýtgewsiz ygrarlydygyny, şeýle hem BMG-niň Bitarap Türkmenistan bilen däp bolan gatnaşyklary mundan beýläk-de pugtalandyrmaga we giňeltmäge uly gyzyklanma bildirýändigini tassyklady. Türkmenistanyň parahatçylyk söýüjilikli döredijilikli syýasaty halkara bileleşiginiň uzak möhletli bähbitlerine, sebit hem-de dünýä möçberinde durnukly ösüşiň maksatlaryna doly laýyk gelýär.
Copyright 2012-2020 Türkmenistanyň Döwlet habarlar agentligi - Türkmenistan bu gün


text:
Tatarystanyň “Rubin” futbol komandasynyň baş treneri we klubyň wise-prezidenti Gurban Berdiýew Orsýetiň “Sowetskiý sport” neşrinde 29-njy noýabrda çap edilen maglumaty ret etdi. Maglumatda Berdiýewiň “Rubine” degişli planlary we Türkmenistan bilen gatnaşyklary barada gürrüň edildi.
“Rubiniň” baş treneri Gurban Berdiýew bu futbol klubynyň resmi internet saýtynda ýerleşdirilen beýannamasynda, “Sowetskiý Sport” neşrinde 29-nji noýabrda çap bolan maglumaty geň galma we nägilelik bilen okandygyny ýazýar.
Berdiýew 30-njy noýabrda çap eden öz beýananmasynda: “meniň örän sylaýan adamlarym, iki respublikanyň prezidentlerine degilmedik bolsa, men bu boş gürrüňlere reaksiýa bildirmezdim”, diýip belleýär.
Dawaly maglumat
“Sowetskiý sport” gazeti, hususan-da, türkiýeli futbolçy Gökhan Töreniň “Rubin” klubyny korrupsiýada aýyplap Tatarystanyň prezidenti Rustam Minnihanowa şikaýat bilen hat ýazandygy we munuň yzýany klubda salgytçylaryň derňew geçirip başlandygy barada habar berdi.
Gazet bu wakalar bilen bir wagtda Gurban Berdiýewiň Türkmenistana baryp, ýurduň prezidenti bilen duşuşandygyny, Tatarstanyň prezidentiniň bolsa ony kabul etmändigini ýazdy. Şeýle-de, maglumatda Gurban Berdiýewiň “Rubin” bilen şertnamasynyň şu ýylyň 31-nji dekabrynda tamamlanýandygy habar berildi.
Gurban Berdiýew bu maglumatlaryň yzýany çap eden öz beýannamasynda, “Sowetskiý sport” neşrinde çap bolan makalanyň awtorynyň habar beriş serişdelerinden “toplan gybatlaryny hakykat hökmünde görkezmäge synanyşýandygyny” belledi.
Berdiýew hepdäniň sişenbe we çarşenbe günlerinde öz komandasy bilen türgenleşik geçirmändigi we Türkmenistanyň prezidenti bilen duşuşandygy baradaky maglumatlary “ toslama we erteki” atlandyrdy.
Berdiýew şeýle maglumatlaryň çap edilmeginiň “agzalalyk we bulaşyklyk” döredip, “Rubinyň” şu ýylyň galan oýunlarynda üstünlikli çykyş etmegine päsgel bermek üçin edilýär, diýen pikiri döredýändigini belledi.
Türkmenistan bilen gatnaşyk
Türkmenistanda doglan sport ussady 60 ýaşly Gurban Berdiýew Tatarstanyň “Rubin” komandasyny 2001-nji ýyldan bäri türgenleşdirip gelýär. Ol Tatarstanyň iň ýokary döwlet ordeniniň eýesi.
Gurban Berdiýew 1998-nji ýylda Türkmenistanyň “Nisa” futbol komandasyna 1999-njy ýylda Türkmenistanyň futbol ýygyndysyna ýolbaşçylyk edipdi.
Gurban Berdiýew 2010-njy ýylyň aýagynda Türkmenistana eden saparynyň dowamynda Türkmenistanda sportyň ösüş problemasy boýunça seminar we ýaş futbolçylar üçin türgenleşik geçiripdi.
Käbir maglumatlarda 2010-njy ýylda Gurban Berdiýewe Türkmenistanyň Futbol federasiýasy bilen hyzmatdaşlygy dikeltmek barada teklibiň edilendigi habar berilipdi. Bu barada, hususan-da, Türkmenistan.ru internet gazeti ýazdy.


text:
Şu gün Söwda-senagat edarasynda Daşary işler ministrliginiň guramagynda halkara mediaforum geçirildi. Ol şu ýylyň 12-nji awgustynda «Awaza» milli syýahatçylyk zolagynda boljak birinji Hazar ykdysady forumyna bagyşlandy.
Duşuşyga Azerbaýjanyň, Eýranyň, Gazagystanyň, Russiýanyň dünýä belli iri habarlar agentlikleriniň, teleýaýlymlarynyň, gazetleriniň hem-de žurnallarynyň wekilleri gatnaşdylar. Ýurdumyzda amala aşyrylýan işler hem-de guralýan çäreler barada žurnalistlere gürrüň bermek üçin ministrlikleriň we pudaklaýyn dolandyryş edaralaryň, köpçülikleýin habar beriş serişdeleriniň ýolbaşçylary we esasy hünärmenleri çagyryldy.
Mälim bolşy ýaly, birinji Hazar ykdysady forumyny ýurdumyzda geçirmek başlangyjyny hormatly Prezidentimiz Hazarýaka döwletleriniň Baştutanlarynyň V sammitinde öňe sürdi. Milli Liderimiziň pikirine görä, bu forum hökümetleriň, işewür we akademiki toparlarynyň agzalarynyň, halkara guramalarynyň wekilleriniň giňden gatnaşmagynda köptaraply gatnaşyklar üçin hemişelik hereket edýän çärä öwrülmelidir we ony Hazarýaka döwletleriniň her birinde gezekli-gezegine yzygiderli esasda geçirmek zerurdyr.
Ýurdumyzyň başlangyjy boýunça 2002-nji ýylda Türkmenistanda Hazarýaka döwletleriniň Baştutanlarynyň sammitiniň geçirilendigini ýatladýarys. Ol ýakyn hem-de uzak geljek üçin hyzmatdaşlygyň möhüm ugruny kesgitlemek boýunça ygtybarly binýada öwrüldi. Şol döwürden bäri sebitiň ýurtlarynyň arasyndaky gatnaşyklar hil taýdan täze derejä çykdy.
2007-nji ýylyň aprel aýynda hormatly Prezidentimiz Gurbanguly Berdimuhamedowyň Karary bilen Türkmenistanyň Hazar deňziniň meseleleri baradaky Pudagara topary döredildi. Hazaryň hukuk derejesi hakyndaky Konwensiýany taýýarlamak Toparyň esasy wezipesi boldy. Bu işe Türkmenistanyň dürli ministrlikleriniň we pudaklaýyn dolandyryş edaralaryň bilermenleri gatnaşdylar. Degişli toparlar döredildi, şolaryň ýerine ýetiren işleriniň netijeleri Hazarýaka döwletleriniň Daşary işler ministrlikleriniň howandarlygynda geçirilen gepleşiklerde Konwensiýany ylalaşmak boýunça netijeli peýdalanyldy.
Ikinji Hazar sammiti 2007-nji ýylyň oktýabr aýynda Tähranda geçirildi. Onda sebitiň döwletleriniň Baştutanlary Jarnama gol çekdiler. Şeýlelikde, Aşgabatda başy başlanan hil taýdan täze gatnaşyklar mynasyp derejede dowam etdirildi. Soňra geçirilen sammitlerde kabul edilen möhüm çözgütleriň binýadyny düzdi.
Milli Liderimiz geçirilen duşuşyklarda çykyş edip, ýurdumyzyň sebitde parahatçylygy, howpsuzlygy we durnuklylygy üpjün etmek, kenarýaka döwletleriniň, olaryň köpasyrlyk taryhy-medeni gatnaşyklar bilen baglanyşýan halklarynyň arasynda dostluk, hoşniýetli goňşuçylyk we giň hyzmatdaşlyk gatnaşyklaryny berkitmek maksady bilen, Hazar deňziniňi meseleleri barada işjeň orun eýeleýändigini belledi.
Hormatly Prezidentimiz Gurbanguly Berdimuhamedowyň başlangyjy boýunça Hazar deňzinde hyzmatdaşlyk babatda wajyp resminamalaryň taýýarlanmagy we olaryň kabul edilmegi bu ugurda anyk işleriň amala aşyrylýandygynyň aýdyň subutnamasydyr. Şolaryň hatarynda Hazar deňzinde adatdan daşary ýagdaýlaryň öňüni almak we olary aradan aýyrmak babatda hyzmatdaşlyk etmek hakyndaky Ylalaşyk hem-de Hazar deňziniň suw-biologik serişdelerini saklamak we netijeli peýdalanmak hakyndaky ylalaşyk bar. Şolara Hazarýaka döwletleriniň Baştutanlarynyň 2014-nji ýylda Astrahan şäherinde geçirilen IV sammitiniň jemleri boýunça gol çekildi.
Şol pursatda jemleýji resminamalaryň toplumyna Hazar deňzinde gidrometeorologiýa babatda hyzmatdaşlyk etmek hakyndaky Ylalaşyk girizildi. Ol türkmen tarapynyň işjeň tagalla etmek işinde ylalaşyldy. Bu ugurda alnyp barylýan işler ýurdumyzyň Hazar deňzinde gidrometeorologiýa we deňziň hapalanmagyna monitoring boýunça Utgaşdyryjy komitetine başlyklyk edýän döwründe tamamlandy.
Şu ýyllaryň dowamynda Türkmenistan Hazarýaka döwletleriniň ygtyýarly wekilleriniň Hazar deňzi boýunça duşuşyklar hem-de forumlary, şeýle hem şu meselelere bagyşlanan halkara maslahatlary yzygiderli geçirilýän merkeze öwrüldi.
2018-nji ýylyň 12-nji awgustynda Hazarýaka döwletleriniň Baştutanlarynyň V sammitinde Hazarýaka döwletleriniň Hökümetleriniň arasynda söwda-ykdysady hyzmatdaşlyk, şeýle hem Hazarýaka döwletleriniň hökümetleriniň arasynda ulag ulgamynda hyzmatdaşlyk etmek hakyndaky Ylalaşyklara gol çekildi. Şolary işläp taýýarlamak başlangyçlaryny hormatly Prezidentimiz Gurbanguly Berdimuhamedow Hazarýaka döwletleriniň Astrahanda geçirilen IV sammitinde öňe sürdi.
Şu günki mediaforum birinji Hazar ykdysady forumynyň mümkinçiliklerine we geljekki ugurlaryna bagyşlanan wideofilmden başlandy. Bellenilişi ýaly, bu çäre 2018-nji ýylyň 12-nji awgustynda gol çekilen Hazar deňziniň hukuk derejesi hakynda Konwensiýa laýyklykda, Hazarýaka ýurtlarynyň özara gatnaşyklarynyň täze taryhynda möhüm ähmiýetli wakalaryň başyny başlady.
Bu esasy resminama kenarýaka döwletleriň köpýyllyk gepleşikleriniň netijelerini özünde jemlemek bilen, Hazar deňziniň çäginde täze maýa goýum taslamalaryny durmuşa geçirmek üçin giň mümkinçilikleri açýar.
Öňde boljak ykdysady forumyň gün tertibi giň meseleler toplumyny öz içine alýar. Olar foruma gatnaşyjy döwletleriň özara gatnaşyklarynyň ösdürilmegi üçin esas bolup hyzmat eder. Söwda-ykdysady gatnaşyklary işjeňleşdirmek, şol sanda iri halkara taslamalaryny taýýarlamak we durmuşa geçirmek üçin zerur şertleri döretmek ýaly wajyp ugurlar boýunça meseleleri gün tertibine girizmek göz öňünde tutulýar.
Forumyň çäklerinde Hazar sebitiniň ykdysadyýetiniň ählumumy möçberde eýeleýän orny, senagat, energetika, söwda, syýahatçylyk ýaly Hazarýaka döwletleriniň halk hojalygy üçin özara gyzyklanma bildirilýän ugurlara maýa goýumlary çekmek işlerini artdyrmak boýunça pikir alyşmalaryň geçirilmegine garaşylýar.
Birinji Hazar ykdysady forumy V sammitiň jemleri boýunça gol çekilen Hazarýaka döwletleriniň hökümetleriniň arasynda söwda-ykdysady hyzmatdaşlyk we ulag ulgamynda özara gatnaşyklary hakyndaky Ylalaşyklary durmuşa geçirmek boýunça pikir alyşmalaryň boljakdygy gürrüňsizdir.
Forumyň çäklerinde esasy çäreler bilen bir hatarda halkara maslahat we innowasion tehnologiýalar boýunça sergi guralar. Döwletleriň, işewür toparlaryň we kompaniýalaryň wekilleriniň duşuşyklary we gepleşikleri üçin oňyn şertleri döretmek göz öňünde tutulýar.
Foruma gatnaşmak üçin hökümetleriň ýolbaşçylary we agzalary, kenarýaka sebitleriň we ýerine ýetiriji edaralaryň baştutanlary, bank ulgamynyň, işewür toparlaryň wekilleri, şol sanda Hazar deňziniň çäklerinde ykdysady taýdan iş alyp barýan kompaniýalaryň ýolbaşçylary, ylmy işgärler çagyryldy.
Bu forum Hazar deňziniň çäklerinde we oňa ýanaşyk sebitlerde ykdysady, söwda we maýa goýum hyzmatdaşlygyna, Hazar deňziniň Ýewraziýada täze geoykdysady giňişligi döretmekde möhüm orun eýeleýän we häzirki zaman ählumumy meýillerine laýyk gelýän halkara ähmiýetli iri ulag-üstaşyr geçelgesine öwrülmegine kuwwatly itergi berer.
Şeýle hem žurnalistlere internet-saýtlar görkezildi. Şolarda Hazarýaka döwletleriniň özara gatnaşyklarynyň taryhy barada, öňde boljak çäreler hakynda möhüm maglumatlar ýerleşdirildi.
Soňra ýurdumyzyň dürli ministrlikleriniň we pudaklaýyn dolandyryş edaralarynyň wekilleri çykyş etdiler. Bellenilişi ýaly, Hazarýaka döwletleriniň Baştutanlarynyň Astrahanda geçirilen IV sammitinde hormatly Prezidentimiz Gurbanguly Berdimuhamedowyň bu sebitiň ýurtlarynyň ykdysady gatnaşyklaryny pugtalandyrmagyň hem-de berkitmegiň bu ýurtlaryň hökümet düzümleriniň we işewür toparlarynyň arasyndaky gatnaşyklaryň yzygiderli häsiýete eýe bolmagyna baglydygyny belledi. Döwlet Baştutanymyz hemişelik hereket edýän Hazar ykdysady forumyny döretmek hakyndaky teklibini öňe sürdi. Onuň mejlislerini Hazarýaka döwletleriniň kenarýaka şäherlerinde gezekli-gezegine geçirmek bellenildi. Bu teklip sammitiň jemleri boýunça kabul edilen Ylalaşygyň maddalarynyň birinde öz beýanyny tapdy. Resminama laýyklykda, Hazarýaka ýurtlarynyň söwda-ykdysady gatnaşyklaryny ösdürmek we berkitmek maksady bilen, Hazar ykdysady forumyny geçirmek göz öňünde tutuldy.
Şonuň çäklerinde sergiler, işewürlik maslahatlary, «tegelek stoluň» başyndaky gepleşikler we beýleki çäreler guralyp bilner. Ylalaşyk netijeli hyzmatdaşlyga täze itergi bermäge, Hazarýaka döwletleriniň arasynda senagat, oba hojalygy, söwda, syýahatçylyk we beýleki ugurlarda özara gatnaşyklaryň hukuk çäklerini döretmäge gönükdirilendir.
Öňde boljak Hazar ykdysady forumynyň bu sebitiň ýurtlarynyň hyzmatdaşlygy üçin täze mümkinçilikleri açjakdygyny nygtap, çykyş edenler Türkmenistanyň bäştaraplaýyn gepleşikleri pugtalandyrmak üçin ähli tagallalary etjekdigini tassykladylar. Halkara mediaforumynyň Hazar deňziniň energetika we ulag ulgamlaryny ykdysady taýdan ösdürmäge bagyşlanan plenar mejlisleri geçirildi. Şonda türkmen elektrik energiýasyny daşary ýurtlara ugratmak hormatly Prezidentimiz Gurbanguly Berdimuhamedowyň energetika syýasatynyň ileri tutulýan ugurlarynyň biri bolup durýandygy bellenildi.
Döwlet Baştutanymyzyň öňde goýan wezipelerini durmuşa geçirmek maksady bilen, «2013 — 2020-nji ýyllarda Türkmenistanyň elektroenergetika pudagyny ösdürmegiň Konsepsiýasy» işlenip taýýarlanyldy. Bu Konsepsiýany durmuşa geçirmegiň çäklerinde ýurdumyzda elektrik stansiýalary guruldy, olar içerki sarp edijileriň isleglerini doly kanagatlandyrmaga we elektrik energiýasyny goňşy döwletlere, şol sanda Hazarýaka ýurtlaryna eksport etmäge mümkinçilik berýär.
Mediaforuma gatnaşyjylar Türkmenistanyň elektroenergetika düzümi bilen doly tanyşdyryldy. Çykyş edenleriň belleýişleri ýaly, birinji Hazar ykdysady forumy sebitiň ýurtlaryna ählumumy energetika howpsuzlygyny berkitmäge, bu ugurda ýurtlarymyzyň arasyndaky özara peýdaly gatnaşyklary ösdürmäge mümkinçilik berer.
Hazaryň çäklerinde ulag ulgamyndaky gatnaşyklary ösdürmek meselesine degip geçmek bilen, mediaforuma gatnaşyjylar geografiki taýdan möhüm ýerde ýerleşýän we hormatly Prezidentimiz Gurbanguly Berdimuhamedowyň ýolbaşçylygynda ägirt uly düzümleýin taslamalary durmuşa geçirýän Türkmenistan Aziýa bilen Ýewropany baglanyşdyrýan täze Ýüpek ýolunyň möhüm merkezi hökmündäki orny eýeleýär.
Türkmenbaşy şäherinde köp sanly ýöriteleşdirilen terminallary bolan häzirki zaman Halkara deňiz portunyň işe girizilmegi ýurdumyzyň çäginden üstaşyr geçýän ýükleriň birnäçe esse artdyrylmagyna mümkinçilik döretmek bilen çäklenmän, eýsem, tutuş Ýewraziýa üçin düzüme maýa goýumy çekmäge, Hazarýaka ýurtlary bilen söwda gatnaşyklaryny ösdürmäge ygtybarly binýat bolup hyzmat edýär.
Hazaryň türkmen kenarynda iň häzirki zaman deňiz menziliniň açylmagy bilen ýurdumyzyň we daşary ýurtlaryň logistik kompaniýalarynyň bu ugurdaky mümkinçiliklerini has-da artdyrdy. Munuň üçin täze portda dürli amallary ýerine ýetirmek işleri awtomatlaşdyryldy. Işgärleriň we müşderileriň iş şertleri örän ýeňilleşdirildi. Portda ýangyç guýmak, ammarlarda ýükleri ýüklemek hem-de düşürmek, olary gaplamak, lukmançylyk kömegi, ekspeditorçylyk, ýangyn howpsuzlygy, losman hyzmatlary, agentlik hyzmatlary, tirkege almak we labyr taşlamak ýaly halkara ölçeglerine doly kybap gelýän hyzmatlar hödürlenýär. Türkmenbaşydaky Halkara deňiz porty «Gündogar — Günbatar» we «Demirgazyk — Günorta» ugurlar boýunça täze söwda gatnaşyklaryny açýar. Şu maksat bilen port demir we awtomobil ýollary bilen utgaşýar. Ol logistikanyň esasy maksady bolan hyzmatlary çalt we ygtybarly amala aşyrmaga mümkinçilik döredýär diýip, mediaforuma gatnaşyjylar nygtadylar.
Çykyş edenleriň belleýişleri ýaly, hormatly Prezidentimiz Gurbanguly Berdimuhamedowyň alyp barýan «Açyk gapylar» syýasaty netijesinde, milli kanunçylyk ulgamy halkara ülňülerine laýyk getirilýär, nebitgaz toplumynda, saglygy goraýyşda, ylym-bilimde, oba hojalygynda hem-de başga-da birnäçe pudaklarda ägirt uly özgertmeler durmuşa geçirilýär. Pudaklaryň bäsdeşlige ukyplylygyny saklamaga, ykdysadyýetiň netijeliligini ýokarlandyrmaga, daşary söwda gatnaşyklaryny we telekeçilik düzümlerini köpugurly esasda ösdürmäge gönükdirilýän çäreler öz wagtynda kabul edildi.
Hazar sebiti möhüm geosyýasy ýagdaýy eýeleýär hem-de onuň gadymy taryhy, köpöwüşginli medeniýeti, örän baý adam, tebigy we serişde mümkinçilikleri bar. Şol bir wagtyň özünde sebitiň döwletleri ägirt uly tebigy gaz gorlaryna eýedir. Şonuň köp mukdary Hazaryň kenaryndaky çäklerde ýerleşýär. Mundan başga-da, beýleki gazylyp alynýan baýlyklaryň ägirt uly ýataklary bar. Bilelikde işlemek arkaly olar Hazarýaka döwletleriniň her biriniň ykdysady taýdan kuwwatly ösüşini, sebitde täze iş orunlarynyň döredilmegini üpjün eder diýip, foruma gatnaşyjylar bellediler.
Birinji Hazar ykdysady forumynyň çäklerinde Hazarýaka döwletleriniň hökümet agzalarynyň, bilermenleriniň, işewür toparlarynyň, ylmy hem-de akademiki işgärleriniň giň toparyny, halkara maýa guramalaryny we edaralaryny çekmek meýilleşdirilýär. Munuň özi wajyp ykdysady meseleleri esaslandyrylan we ylmy taýdan çözmek, hyzmatdaşlygyň netijeli görnüşlerini taýýarlamak üçin ähmiýetlidir.
Özara söwda-ykdysady hyzmatdaşlygy giňeltmek, tebigy serişdeleriň netijeli peýdalanylyşyny höweslendirmegiň guralyny işläp taýýarlamak, bilelikdäki maýa goýum taslamalaryny hem-de maksatnamalaryny durmuşa geçirmek, ykdysady ulgamda hyzmatdaşlygyň meseleleri boýunça tejribe alyşmak, bilelikdäki kärhanalary döretmek we işewür gatnaşyklary has-da ösdürmek boýunça tagallalary utgaşdyrmak üçin Hazaryň baglanyşdyryjy mümkinçiliklerini peýdalanmak Hazar ykdysady forumynyň wajyp wezipeleriniň biri bolup durýar diýip, mediaforuma gatnaşyjylar bellediler.
Bu ýerde guralan çäräniň ahyrynda myhmanlar işlenip taýýarlanan medeni maksatnamanyň çäklerinde Aşgabadyň ajaýyp ýerleri bilen tanyşdylar. Olar Türkmenistanyň Döwlet medeniýet merkeziniň Döwlet muzeýinde boldular hem-de ýurdumyzyň taryhy-medeni ýadygärlikleri hakyndaky gymmatly maglumatlar, ol ýa-da beýleki taryhy döwrüň ýyl ýazgysyny tassyk edýän ylmy gollanmalar bilen tanyşdylar. Daşary döwletleriň žurnalistleri Türkmen halysynyň milli muzeýine baryp, halyçylyk sungatynyň ajaýyp nusgalaryny synladylar. Bu barada hormatly Prezidentimiz Gurbanguly Berdimuhamedowyň kitaplarynda giňden beýan edilýär. Şeýle hem mediaforuma gatnaşyjylar «Halk hakydasy» ýadygärlikler toplumyna, Türkmenistanyň Konstitusiýa we Bitaraplyk binalaryna baryp gördüler.


text:
Nobatdaky konteýner ýük düzümi Hytaý - Gazagystan - Türkmenistan - Eýran ugry boýunça menzil aşdy - 9-njy maýda günebakar tohumynyň 1150 tonnasy ýüklenen ýük düzümi HHR-iň demirgazygynda ýerleşýän Baýan-Nur şäherinden çykdy we “Demirgazyk - Günorta” ulag geçelgesi boýunça ugrady.
Türkmenistanyň demir ýol ulgamynyň sebit logistika ulgamyna girizilmegi ýurdumyzyň geografiýa taýdan amatly ýerleşýändigi hasaba alnanda, ykdysadyýetimizi ösdürmegiň wezipelerine laýyk gelýär. Hormatly Prezidentimiz Gurbanguly Berdimuhamedow multimodal düzümiň kemala gelmegine gönükdirilen iri möçberli ulag taslamalaryny öňe sürüp, döwletimiziň üstaşyr mümkinçilikleriniň giňeldilmeginiň durmuş-ykdysady hem-de tehnologiýa ösüşiniň, Türkmenistanyň dünýä hojalyk gatnaşyklaryna goşulyşmagynyň möhüm şertleriniň biri bolup durýandygyny hemişe belleýär.
HHR-iň demir ýollar milli ulgamynyň maglumatlaryna laýyklykda, Baýan-Nurdan ugran konteýner ýük düzümi kesgitlenilen wagt boýunça “Horgos” (HHR) — “Altyn Kol” (Gazagystan) beketleriniň çatrygynda hytaý-gazak serhedinden geçdi we hereketini dowam edip, “Bolaşak” bekedine ýetdi, ol bu ýerde “Serhetýaka” bekediniň golaýynda gazak-türkmen serhedinden geçdi.
Türkmenistanyň Demir ýol ulaglary ministrliginde TDH-a habar berlişi ýaly, ýük düzümi ýurdumyzyň çägi boýunça 700 kilometr ýoly bellenilen wagtdan bir gije-gündiz öň geçdi, munuň özi täze häzirki zaman demir ýollarynyň gurulmagy hem-de beketleriň döwrebaplaşdyrylmagy netijesinde mümkin boldy, olaryň hataryna “Bereket” saýpallaýyş bekedi hem girýär, bu ýerde iň öňdebaryjy enjamlar we tehnologiýalar bilen üpjün edilen lokomotiw depo ýakynda ulanmaga berildi. Ýük düzümi “Akýaýla” (Türkmenistan) — “Inçeburun” (EYR) beketleriniň golaýynda ýurdumyzyň günortasynda döwlet serhedinden geçdi.
22-nji maýda Hytaýyň konteýner ýük düzümi 13 gije-gündiziň dowamynda 8352 kilometr ýol geçip, Eýran Yslam Respublikasynyň paýtagty Tähran şäherine bardy. Munuň özi ýükleri ibermegiň hem-de deňiz geçelgelerini ulanmagyň ozalky peýdalanylýan ugry bilen deňeşdirilende ýoluň 3 esseden hem gowrak (!) tiz geçilendigini aňladýar.
Hytaýyň Baýan-Nur şäheri ýurtda günebakar tohumlaryny öndürýän iň iri sebit bolup, her ýylda bu gymmatly oba hojalyk ekininiň, takmynan, 180 müň tonna tohumyny eksport edýär, olaryň 90 göterimi ýakyn Gündogar, Ýewropa we Latyn Amerikasy ýurtlaryna iberilýär.
Häzirki wagtda hytaý önüm öndürijileri hormatly Prezidentimiz Gurbanguly Berdimuhamedowyň başlangyjy bilen gurlan Gazagystan — Türkmenistan — Eýran ulag geçelgesine aýratyn üns berýärler. Bu demir ýol üç dostlukly döwleti birleşdirip, täze görnüşde dikeldilýän Beýik Ýüpek ýolunyň esasy ugurlarynyň biri hökmünde barha uly ähmiýete eýe bolýar.
Bu ugruň herekete girizilmegi ýük akymlarynyň möçberlerini artdyrmaga hem-de sebitde we yklymda söwda-ykdysady hyzmatdaşlygyň täze mümkinçiliklerini peýdalanmaga şert döredýär diýip, milli Liderimiz belleýär.
Ýol geçmäge sarp edilýän wagtyň gysgaldylmagy, degişlilikde, ulag çykdajylarynyň azaldylýandygyny aňladýar we bu ugruň ykdysady taýdan düşewüntliligini ýokarlandyrýar. Şol sebäpli hem Gazagystan — Türkmenistan — Eýran demir ýoly häzirki wagtda iri ykdysady merkezleri birleşdirip, sebitde ýük akymlarynyň baş ugruna öwrülýär.
Türkmenistan üçin bu halkara logistika taslamasyna gatnaşmak özüniň üstaşyr mümkinçiliklerini giňeltmegi aňladýar, sebäbi häzirki wagtda hormatly Prezidentimiz Gurbanguly Berdimuhamedowyň ulag syýasatynyň üstünlikli amala aşyrylmagy netijesinde Beýik Ýüpek ýoly häzirki zaman halkara awtomobil, demir ýoly, deňiz we uçar ugurlary görnüşinde gaýtadan dikeldilýär. Gadymy ýoluň ugurlary bilen gabat gelýän bu ýollar Ýewraziýa yklymynda daşary ykdysady gatnaşyklaryň pugtalandyrylmagyny, üstaşyr gatnawlaryň giňeldilmegini, medeni we syýahatçylyk gatnaşyklaryň ýygjamlaşdyrylmagyny üpjün eder.
Döwlet Baştutanymyzyň belleýşi ýaly, Gazagystan — Türkmenistan — Eýran demir ýoly, şeýle hem ýurdumyzyň beýleki ulag taslamalary sebitde hem-de onuň çäklerinden daşarda umumy ýagdaýa, Aziýada durnuklylygyň we howpsuzlygyň üpjün edilmegine oňyn täsirini ýetirer, tutuşlygyna yklym gatnaşyklar ulgamyna goşmaça durnuklylyk berer.
Halkara ulag geçelgeleri dünýä ykdysadyýetiniň umumylaşmagynyň möhüm gurallaryna öwrüldi. Türkmenistan bu çäreleri herekete getiriji hökmünde öz çäklerinde yklymyň iň möhüm logistika merkezleriniň birini kemala getirýär, şunda ýurdumyzyň durnukly ykdysady we durmuş ösüşine hem-de hormatly Prezidentimiz Gurbanguly Berdimuhamedow tarapyndan işlenip düzülen döwletimiziň geoykdysady kuwwatyny sebitiň we dünýäniň bähbitlerine durmuşa geçirmek strategiýasyna daýanýar.


text:
Salam dostlar we joralar men size futbol äleminiñ iñ bir tanymal kluby bolan Real Madrid barada ýazmakçy. Real Madrid $u ýyl Ispan Liga BBWA-synda 1nji ýeri almagyñ ugryna çykdy we ol häzirä 1nji ýerde ezraýyl ýaly ýetip gelýän barsadan 4 utuk tapawut edip gol geçiri$ koeffisiýenti Real Madridde 100/27 bolsa barsada 94/23 goldyr. Kubok Ispaniýadana barca realy gysyp çykardy. Champions League-da hem finalda du$u$maklary mümkin. $u gün Realyñ Atletikodan üstün çykmagyna gara$ýarys.
Real gaçýar Barsa kowalaýar...
Köneler, Footballist tarapyndan 7 years ago
-
Footballist
7 years ago
- 3nji ýerde Malagá gelýär 50 utuk bn
-
Shahyrjyk
7 years ago
- Barca diñe Çempionlar Ligasyna dalash edýar, we birinjiligäm alar nesip bolsa!
-
Insider13
7 years ago
- Real Madrid 4-1 Atletiko Madrid, meñ pikirimçe gyzykly derbi bolmady.Kristina Ronaldo het-trik etdi. Ýöne bulary barcelona saklar, nesip bolsa çempionadam utar
-
Footballist
7 years ago
- 6njy gün El klassikoda bardyr
-
alemdarov
7 years ago
- Mena barsany halamok, in soyyan komandam Manch. City we hemise sundan donmern


text:
Bul týraly belgili prodıýser Nurlan Qoıanbaev Astana Media Week sharasynda aıtty.
«Kıno salasynda jumys istep júrgenimizge tórt jyl áli bolǵan joq. Sol tórt jyl ishinde kishigirim úsh-tórt kıno túsirdik. Sońǵy ýaqytta qazaqstandyqtardyń otandyq fılmge degen qyzyǵýshylyǵy artýda. Sońǵy eki jylda qazaqstandyq fılmder kórsetilim jaǵynan golıvýdtyq fılmderge jetti dep aıtýǵa bolady. Kınoteatrda kórsetiletin úzdik bes fılmniń ishindegi eki fılm - qazaqstandyq. Jalpy serıal týraly aıtar bolsaq, 31 arnamen alǵash ret «Bazarbaevtar» telehıkaıasyn kórsettik. Kóp qarajat jumsaldy. Degenmen ol aqtaldy deýge bolady. Úkimet tarapynan kınony, serıaldy qoldaýdy quptaımyn. О́ıtkeni, keshe Koreıaǵa barǵanymyzda áriptestermen sóıleskende Koreı memleketi jeke kompanııalarǵa serıal jáne kıno túsirý jaǵynan kómektesetinin aıtty. Onyń jetistigin bárińiz bilesizder. Qazirgi kezde jeke kompanııalardyń kınolary suranysta»,- dedi Nurlan Qoıanbaev.
Eske salsaq, búgin elordada úsh kúnge sozylatyn dástúrli Astana Media Week ótip jatyr. Sharanyń birinshi kúni serıaldyq ónimderdi shyǵarýǵa, kıno prokatynyń sharttary, mazmuny, fılm óniminiń shyǵarmashylyq deńgeıi men onyń demeýshiler úshin tartymdylyǵy taqyrybyna arnalǵan.
Eýropalyq Parlament depýtattary Qazaqstandaǵy jańa reformalarǵa pikir bildirdi
Qazaqstan • Búgin, 09:21
Asqar Mamın Pavlodar oblysynyń jańa ákimin tanystyrdy
Úkimet • Búgin, 09:12
Bolat Baqaýov Pavlodar oblysynyń ákimi qyzmetinen bosatyldy
Qazaqstan • Búgin, 09:11
Kásipkerlikti qoldaý jalǵastyrylady
Saıasat • Búgin, 08:05
Abaı mereıtoıy qalaı atalyp ótedi?
Rýhanııat • Búgin, 08:03
Balýandar Eýropadan tabysty oraldy
Kúres • Búgin, 07:56
Boksshylar álemdik reıtıngte joǵarylady
Kásipqoı boks • Búgin, 07:55
Rýhanııat • Búgin, 07:51
Rýhanııat • Búgin, 07:49
Qurylymyna saı ataýlary da ózgerse...
Aımaqtar • Búgin, 07:46
Zańsyz is-árekettiń jolyn kesti
Qoǵam • Búgin, 07:45
Rýhanııat • Búgin, 07:44
Rýhanııat • Búgin, 07:42
«Kohlear Nýkleýs» kómekke keldi
Aımaqtar • Búgin, 07:40
Jumys nátıjeleri qorytyndylandy
Úkimet • Búgin, 07:35
Jambyldyqtardy tolǵandyratyn máseleler
Ekonomıka • Búgin, 07:34
Sapaly bilim alǵan stýdent – suranysqa saı maman
Ekonomıka • Búgin, 07:32
Rýhanııat • Búgin, 07:25
Rýhanııat • Búgin, 07:23
Rýhanııat • Búgin, 07:21
Memlekettik qyzmet salasyna tyń serpin beredi
Saıasat • Búgin, 07:17
Saıasat • Búgin, 07:16
Talantty jastarǵa berilgen múmkindik
Qoǵam • Búgin, 07:13
Jas kelse, iske – biraq tájirıbe de mańyzdy
Qoǵam • Búgin, 07:08
Sheteldik kólikter tirkelýi tıis
Qoǵam • Búgin, 07:05
Qazaq tiliniń qoldanys aıasy keńeıip keledi
Qoǵam • Búgin, 07:03
Mal eksportyna nege tyıym salyndy?
Ekonomıka • Búgin, 07:00
Flıýorografııalyq tekserýden ótý mańyzdy
Medısına • Búgin, 06:58
Kapsýlalyq endoskopııa – jińishke ishek aýrýlaryn anyqtaýdyń «altyn standarty»
Medısına • Búgin, 06:57
Jetisý sheneýnikteri jurtqa jaqyn ba?
Qoǵam • Búgin, 06:55
Aımaqtar • Búgin, 06:53
Qyzmetimiz – máńgilik ǵumyrymyz úshin...
Qoǵam • Búgin, 06:51
Qoǵam • Búgin, 06:50
Bala aýyrsa, bárimiz jaýaptymyz
Medısına • Búgin, 06:48
Qoǵam • Búgin, 06:46
Hakimdi jańasha túsinýdiń álippesi
Rýhanııat • Búgin, 06:45
Abaı sózi – qazaqtyń boıtumary
Qazaqstan • Búgin, 06:36
Parlament • Keshe
Áskerı súńgýirler qysqy súńgýdi oryndaıdy
Qoǵam • Keshe
Bıyl «Qaraly qańtar» oqıǵasyna 30 jyl toldy
Álem • Keshe
Jemqorlyqtyń aldyn alýǵa jambyldyqtar da úles qosýda
Qoǵam • Keshe
Muhtar Tólegen: Abaı úni - halyq úni
Aımaqtar • Keshe
Mańǵystaýda aldaǵy bes jylda 18 mektep salynady dep josparlanýda
Aımaqtar • Keshe
Túrkistan oblysynda apparat jınalysy ótti
Aımaqtar • Keshe
Dımash aldaǵy úsh aıda Eýropanyń 11 qalasynda jeke án keshin ótkizedi
Rýhanııat • Keshe
Aldaǵy táýlikterde aýa raıy qandaı bolady?
Qazaqstan • Keshe
Dostyq úılerinde eriktiler qozǵalysynyń ortalyqtary ashyldy
Aımaqtar • Keshe
Mańǵystaý oblysynda 305 bóbekjaı men 154 mektep jumys istep tur
Aımaqtar • Keshe
«Abaı ár úıdiń tórinde» kitap syılaý aksııasy bastaldy
Rýhanııat • Keshe
«Batys» О́Q-da áskerı jekpe-jekten ashyq chempıonat ótti
Aımaqtar • Keshe
Bóten nómirli kólik ıeleriniń kóńiline alań kirdi
Qoǵam • Keshe
Qazaqstanda óndiristik jaraqattaný 8,8%-ǵa tómendedi
Qoǵam • Keshe
Salyq kodeksine engen jańa ózgerister túsindirildi
Ekonomıka • Keshe
Qurylys maýsymyna daıyndyq jumystary júrip jatyr
Qazaqstan • Keshe
Elimizde memlekettik qyzmet kórsetý sapasy artyp keledi
Qoǵam • Keshe
Elordada qar shyǵarýǵa arnalǵan 4 polıgon jumys isteıdi
Qoǵam • Keshe
Uqsas jańalyqtar


text:
Möhletinden öň çykyp gidenleriň saýlaw okruglarynda we welaýatlaryň dolandyryş-çäk gurluşynyň üýtgemegi bilen baglylykda, 2017-nji ýylyň 21-nji maýynda boljak Mejlisiň deputatlarynyň, Halk maslahatlarynyň we Geňeşleriň agzalarynyň saýlawlaryny guramaçylykly geçirmek, Türkmenistanyň raýatlarynyň saýlawlara gatnaşmak hukuklaryny üpjün etmek üçin giň mümkinçilikleri döretmek maksady bilen, Türkmenistanyň Saýlaw kodeksiniň 26-njy maddasyna laýyklykda, Türkmenistanda Saýlawlary we sala salşyklary geçirmek baradaky Merkezi topar karar kabul etdi.
Şol karara laýyklykda, şu saýlawlar boýunça öňünden ses bermek 2017-nji ýylyň 11-nji maýyndan başlanýar we her gün sagat 09:00-dan 18:00-a çenli geçirilýär.
Türkmenistanyň Saýlaw kodeksiniň 73-nji maddasyna laýyklykda, saýlawlar güni öz ýaşaýan ýerinde bolup bilmejek saýlawçy saýlaw uçastogynda öňünden ses bermäge hukuklydyr. Öňünden ses bermek saýlawlaryň geçiriljek gününe çenli on gün galandan başlap, saýlaw uçastoklarynda geçirilýär.
Hormatly Prezidentimiz 2020-nji ýyly «Türkmenistan — Bitaraplygyň mekany» ýyly diýip yglan etdi. Munuň diňe biziň ýurdumyzyň halky üçin däl-de, eýsem tutuş dünýäniň halklary üçin hem özboluşly, simw...
Hormatly Prezidentimiziň pähim-parasatly, öňdengörüji başlangyçlary, nesihatlary we tabşyryklary esasynda, saýlawlary geçirmegiň halkara tejribelerini, saýlaw ulgamynyň ugurlaryny, saýlaw toparlarynyň...
Türkmenistanda Saýlawlary we sala salşyklary geçirmek baradaky Merkezi toparyň wekilleri 2019-njy ýylyň 22-nji dekabrynda geçirilen Özbegistan Respublikasynyň Oliý Mejlisiniň deputatlarynyň saýlawlary...
Garaşsyz hemişelik Bitarap Türkmenistan döwletimizde hormatly Prezidentimiziň saýlaw ulgamynyň işine ýakyndan ýardam bermegi netijesinde, ýurdumyzda saýlawlary guramaçylykly, kanuna we halkara kadalar...
1 million 50 müň tonnadan gowrak “ak altyn” ýygnan türkmen pagtaçylary bereketli noýabrda pagta taýýarlamak baradaky şertnamalaýyn borçnamalaryny üstünlikli ýerine ýetirdiler. Şeýlelikde, olar halkymy...
Häzirki döwürde ýurdumyzyň welaýatlarynda we Aşgabat şäherinde etrap, şäher saýlaw toparlary tarapyndan uçastok saýlaw toparlarynyň agzalaryny täze möhlete saýlamak işleri guramaçylykly dowam etdirilý...
2019-njy ýylyň 11-nji oktýabrynda hormatly Prezidentimiz Gurbanguly Berdimuhamedowyň başlyklygynda Aşgabatda “Oguzkent” myhmanhanasynda Garaşsyz Döwletleriň Arkalaşygynyň döwlet Baştutanlarynyň geňeşi...
Türkmenistanyň Saýlaw kodeksine laýyklykda, 2014-nji ýylyň oktýabr aýynda döredilen uçastok saýlaw toparlarynyň bäş ýyllyk ygtyýarlyk möhletiniň tamamlanýandygy sebäpli, 2019-njy ýylyň oktýabr-noýabr...